text:
ליקוטים וענינים על פרשת ויצא
די אחראים: אחראי, גבאי ביהמד
- איך_הער
- סעקרעטאר
- תגובות: 18574
- זיך איינגעשריבען אום: דינסטאג יולי 04, 2006 6:47 pm
- לאקאציע: אין אפיס
- פארבינד זיך:
ליקוטים וענינים על פרשת ויצא
אויפן פסוק ויצא יעקב מבאר שבע וילך חרנה,
ויצא יעקב צדיק אז ישא עשיו קול בכי מיד בא אליפז רשע שהוא בן עשיו ויתן יעקב לו כל חפציו רק נשאר המקל,
אויפן פסוק ( ויספר ללבן ) את כל הדברים האלה,
אל תתמה כי לא הבאתי דבר ברכוש רב יצאתי משם הלך אליפז לקח הכל,
נאכדעם א קליין ווארט, לבן האט געזאגט טוב תתי אותה לך מתתי אותה לאיש אחר, תתי במספר קטן איז 9, לאה במספר קטן איז אויך 9, מתתי איז במספר קטן 13 ( אדער 4 ) רחל איז במספר קטן אויך 13 ( אדער 4 ) לבן האט שוין מרמז געווען פאר יעקב אז ער האלט אים ביים אויס פאפן האט ער אים געזאגט טוב תתי ס'איז בעסער איך זאל דיר געבן לאה, מתתי ווי איידער איך זאל דיר געבן רחל.
איר האט אויך געהערט אז ווען אליפז איז געקומען צו יעקב האט ער אים צום סוף אויסגעטאן די וועש און איבערגעלאזט בעירום ובחוסר כל, נאכדעם וואס יעקב האט אים געזאגט עני חשוב כמת?
פיין.
מיין מלמד פלעגט דערציילן, אז נאכדעם איז אנגעקומען א רייטער אויף א פערד, ער האט זיך אויסגעטאן די וועש און איז זיך געגאנגען טובל'ן אין א דערנעבנדיג טייך, מה עשה הקב"ה ער איז פארשוועמט געווארן און יעקב האט אנגעטאן זיינע קליידער און ווייטער געגאנגען אויף זיין וועג.
איך האב שוין אפילו געזען אין א ספר אז דורכדעם קומט אויס אז יעקב האט געהאט א חלק אין די מיתה פון דעם מענטש (עכ"פ בשוגג, און פאר אזא צדיק ווערט דאס נחשב לפגם) און דערפאר איז ער געגאנגען צו בית מדרשו של עבר ווייל דברי תורה זענען קולט ווי אן עיר מקלט וכו' וכו' וכו'.
אבער די מקור הדברים האב איך נאכנישט געפונען אין קיין שום מדרש אדער ספר הישר. ביטע העלפט מיר זוכן.
- איך_הער
- סעקרעטאר
- תגובות: 18574
- זיך איינגעשריבען אום: דינסטאג יולי 04, 2006 6:47 pm
- לאקאציע: אין אפיס
- פארבינד זיך:
- חכםאיינער
- שר חמישים
- תגובות: 80
- זיך איינגעשריבען אום: דאנארשטאג אוקטובער 18, 2007 5:27 pm
- לאקאציע: מען גייט, מען שרייט, מען שטייט, מען פייט,
פרשת ויצא
פארוואס דארף שטיין אז יעקב איבינו האט נישט פארציילט אז ער אנטלויפט... ווער זאגט יא אויס פאר'ן אנטלויפן... אז מען אנטלויפט...?...
נאר ווי באקאנט האט דאך יעקב אבינו געהאט מיט לבן מורא'דיג אסאך סכסוכים,
און ביי יעדע קלייניגקייט וואס האט פאסירט האט יעקב אבינו געזאגט פאר לבנ'ן "איך גיי אנטלויפן"...
און לבן איז שוין געווען אזוי צו געוואוינט אז יעקב אבינו סטראשעט אז ער אנטלויפט..
אבער למעשה אנטלויפט ער נישט...
אזוי ווען עס איז געקימען די ריכטיגע מינוט צו אנטלויפן איז לבן געכאפט געווארען און א טאטאלע שאק !!!
איז פשט אזוי:
ויגנוב יעקב את לב לבן...
"על בלי" -אויף יעדע קלייניגקייט,
"הגיד לו" -האט ער אים געזאגט ,
"כי בורח הוא" -אז ער אנטלויפט,
(פרדס יוסף)
- יגרסהדותא
- מ. ראש הקהל
- תגובות: 3682
- זיך איינגעשריבען אום: מאנטאג יולי 03, 2006 10:14 am
- לאקאציע: קאר וואש
- חכםאיינער
- שר חמישים
- תגובות: 80
- זיך איינגעשריבען אום: דאנארשטאג אוקטובער 18, 2007 5:27 pm
- לאקאציע: מען גייט, מען שרייט, מען שטייט, מען פייט,
- יאנאש
- שר שמונת אלפים
- תגובות: 8286
- זיך איינגעשריבען אום: מיטוואך יוני 28, 2006 8:40 pm
- לאקאציע: וואו בינעך טאקע?
- חכםאיינער
- שר חמישים
- תגובות: 80
- זיך איינגעשריבען אום: דאנארשטאג אוקטובער 18, 2007 5:27 pm
- לאקאציע: מען גייט, מען שרייט, מען שטייט, מען פייט,
איך וויל בעטן אז ווער עס באגעגנט זיך דערמיט זאל עס ביטע ארויפלייגן אדער שיקען צו מיר אין אישית מראי מקומות און איך וועל עס ארויף לייגן בעזהשי"ת
ויצא יעקב, ויצ"א נוטריקון
ו' ירא
י' עקב
צ' ורת
א' לף
דער גוטע טעםפונעם תורה ליגט מיך אין די ביינער אבער איך געדענק נישט לעת עתה וואס די תירוץ איז)
- scy4851
- שר ששת אלפים
- תגובות: 6655
- זיך איינגעשריבען אום: דינסטאג ינואר 29, 2008 11:57 am
- לאקאציע: אפשר קען איינער מיר זאגען וויא!
קרעמער האט געשריבן:מיין מלמד פלעגט דערציילן א מעשה, און איך זוך עס מיט ליכט עד היום הזה און דערווייל נישט געפונען.
איר האט אויך געהערט אז ווען אליפז איז געקומען צו יעקב האט ער אים צום סוף אויסגעטאן די וועש און איבערגעלאזט בעירום ובחוסר כל, נאכדעם וואס יעקב האט אים געזאגט עני חשוב כמת?
פיין.
מיין מלמד פלעגט דערציילן, אז נאכדעם איז אנגעקומען א רייטער אויף א פערד, ער האט זיך אויסגעטאן די וועש און איז זיך געגאנגען טובל'ן אין א דערנעבנדיג טייך, מה עשה הקב"ה ער איז פארשוועמט געווארן און יעקב האט אנגעטאן זיינע קליידער און ווייטער געגאנגען אויף זיין וועג.
איך האב שוין אפילו געזען אין א ספר אז דורכדעם קומט אויס אז יעקב האט געהאט א חלק אין די מיתה פון דעם מענטש (עכ"פ בשוגג, און פאר אזא צדיק ווערט דאס נחשב לפגם) און דערפאר איז ער געגאנגען צו בית מדרשו של עבר ווייל דברי תורה זענען קולט ווי אן עיר מקלט וכו' וכו' וכו'.
אבער די מקור הדברים האב איך נאכנישט געפונען אין קיין שום מדרש אדער ספר הישר. ביטע העלפט מיר זוכן.
אונעם ליקוט תורת החיד"א על התורה ברענגט ער דער מעשה
רש"י זאגט, אין נאמען פון מנחם בן סרוק אז נפתלתי איז א לשון פון באהעפטען. רחל האט געזאגט איך האב זיך באהאפטען מיט מיין שוועסטער מיט דעם וואס איך האב זוכה געווען צו קינדער.
דער תרגום אונקלוס טייטשט, אז נפתלתי איז א לשון פון תפלה. רחל האט געזאגט מיינע תפלות און בקשות זענען אנגענומען געווארען, אזוי ווי די תפלות און בקשות פון מיין שוועסטער לאה.
לכאורה דארף מען פארשטיין, בשלמא לויט די ערשטע פשט פון רש"י, אז נפתלתי מיינט באהעפטען, פארשטייט מען זייער גוט פארוואס עס שטייט "עם אחותי" - מיט מיין שוועסטער. אבער לויט דער תרגום אז נפתלתי מיינט תפלה, וואלט ווען געדארפט צו שטיין, אז מיינע תפלות און בקשות זענען אנגענומען אז איך זאל זיין אזוי ווי מיין שוועסטער "כאחותי" - פון דעם לשון "עם אחותי" איז משמע אז לאה האט אויך געבעטען צו האבען קינדער. אבער דאס איז שווער צו זאגען, ווייל וואו טרעפען מיר אז לאה זאל האבען מתפלל געווען פאר קינדער ?
מען קען דאס מסביר זיין מיט דעם וואס רש"י זאגט אויף דעם פסוק "ועיני לאה רכות", אז דעריבער זענען לאה'ס אויגען געווען רכות, ווייל מענטשען פלעגען זאגען, רבקה האט צוויי זוהן עשו מיט יעקב, און לבן האט צוויי טעכטער לאה מיט רחל. די עלטערע זוהן פון רבקה זאל זיין פאר די עלטערע טאכטער פון לבן, אז עשו זאל חתונה האבען מיט לאה. לאה האט אבער זייער אסאך געוויינט און געבעטען אז דאס זאל נישט געשעהן. וועגען דעם זענען איהרע אויגען געווען רכות.
שפעטער ווען רחל האט געזעהן אז זי האט נישט קיין קינדער, האט זי געטראכט ביי זיך אז מן הסתם וועט זיך יעקב גט'ן פון איהר, וויבאלד זי האט נישט קיין קינדער. און דער סוף וועט זיין אז עשו וועט וועלען חתונה האבען מיט איהר. אזוי ווי רש"י זאגט (פסוק כ"ב) "ויזכור אלוקים את רחל" - אז דער אויבערשטער האט געדענקט די אלע תפלות און בקשות וואס רחל האט געבעטען, אז דאס זאל נישט געשעהן אז זי זאל אנקומען צו עשו.
זעהן מיר פון דעם, אז ביידע - סיי לאה און סיי רחל האבען געבעטען אז זיי זאלען נישט אנקומען צו עשו. מיט דעם פארשטייט מען שוין זייער גוט לויט דער תרגום דעם לשון "נפתלתי עם אחותי" - רחל זאגט איך האב געבעטען צוזאמען מיט מיין שוועסטער די זעלבע בקשה. ווייל ביידע פון אונז האבען געבעטען אז מיר זאלען נישט אנקומען צו עשו.
עזר מיהודה"
וישא יעקב רגליו וילך ארצה בני קדם
לכאורה דארף מען פארשטיין, פארוואס דארף די תורה ארויס שרייבען אז יעקב האט אויף געהויבען זיינע פיס ? דאס איז דאך א פשוטע זאך אז ער האט אויף געהויבען זיינע פיס, ווייל ווען א מענטש גייט, הייבט ער אויף זיינע פיס ?
שפעטער שטייט "כי מן הבאר ההוא ישקו העדרים" אז פון די ברינע וועט מען אנטרונקען די סטאדע שעף. פארוואס שרייבט עס די תורה בלשון קצר, און זאגט נישט ווער עס וועט אנטרונקען די שעף ?
ווען יעקב איז אנגעקומען נאהנט צו די מענטשען ביי דער ברינע, האט יעקב צו זיי געפרעגט "אחי" מאין אתם, יעקב האט זיי גערופען מיינע ברודער'ס. איז דען דער דרך צו באגריסען פרעמדע מענטשען מיט די ווערטער ברודער'ס ? ער איז דאך נישט געווען זייערע ברודער ?
רש"י הק' פארענטפערט שוין די אלע דריי קשיות, מען קען עס אפשר אויך פארענטפערען אויף א אנדערע אופן. מיר געפונען סוף פרשת חיי שרה, "ויתן אברהם את כל אשר לו ליצחק", אברהם אבינו האט איבער געגעבען פאר יצחק די כח פון בענטשען א צווייטער, אזוי ווי השי"ת האט געזאגט פאר אברהם "והיה ברכה" אז ער וועט זיין א בענטשער, דאס האט אברהם איבער געגעבען פאר יצחק. און פאר די קינדער פון הגר האט ער אויך געגעבען מתנות, אזוי ווי עס שטייט אין פסוק "ולבני הפילגשים אשר לאברהם נתן אברהם מתנות", איז רש"י מסביר אז די מתנה פאר די בני הפילגשים איז געווען די "שם טומאה", אז זיי זאלען האבען כח צו מאכען כישוף. און סוף פון פסוק שטייט "וישלחם מעל יצחק בנו... אל ארץ קדם" אז אברהם אבינו האט געשיקט די קינדער פון הגר קיין "ארץ קדם". זעהן מיר פון דעם אז די מענטשען פון קדם זענען געווען כישוף מאכער'ס.
מיר געפונען אויך אין שמואל א' קאפיטל ט"ו פסוק ג' "והמתה מאיש עד אשה מעולל ועד יונק משור ועד שה מגמל ועד חמור" - שמואל הנביא האט געזאגט פאר שאול המלך אין נאמען פון השי"ת, אז ער זאל גיין מלחמה האלטען מיט עמלק, און אויס הרגענען פון זיי אלע מענטשען און אויך אלע בהמות. איז רש"י מסביר דארט, פארוואס האט מען געדארפט הרגענען די בהמות ? זאגט רש"י, וויבאלד די עמלקים זענען געווען כישוף מאכער'ס און זיי האבען זיך פארשטעלט אזוי ווי בהמות, דעריבער האט שאול המלך געדארפט הרגענען די בהמות אויך.
קען זיין, ווען יעקב איז געגאנגען צו ארצה בני קדם, וואס זיי זענען כישוף מאכער'ס, האט יעקב מורא געהאט אז די כישוף מאכער'ס וועלען איהם שעדיגען, דעריבער איז יעקב אבינו געשטאנען אין די לופט, כדי זיי זאלען נישט שולט זיין אויף איהם. ווייל די כישוף מאכער'ס האבען נישט קיין שליטה, נאר וואס שטייט אויף די ערד. דעריבער זאגט דער פסוק "וישא יעקב רגליו" אז יעקב האט אויף געהויבען זיינע פיס, כדי ער זאל זיין אין דער לופט, אזוי וועלען זיי נישט קענען טוהן קיין שלעכטס צו איהם.
די מענטשען פון ארצה בני קדם, האבען זיך פארשטעלט אזוי ווי שאף, פונקט ווי די מענטשען פון עמלק, דעריבער זאגט דער פסוק "ישקו העדרים" די סטאדע שעף וועלען אליין'ס אנטרונקען די סטאדע, ווייל באמת זענען די סטאדע שעף געווען מענטשען, זיי האבען זיך נאר פארשטעלט ווי די שאף.
ווען יעקב איז אנגעקומען נאהנט צו זיי, האט ער געזאגט פאר די כישוף מאכער'ס פון ארצה בני קדם, "אחי" מיינע ברודער - איך בין פונקט אזוי א כישוף מאכער ווי איהר זענט, איך בין א ברודער מיט אייך אין מאכען כישוף.
עזר מיהודה"
ויפגע במקום
רש"י זאגט, אז ווען יעקב איז אנגעקומען צו חרן, האט יעקב געזאגט "איז דען מעגליך אז איך בין אריבער געגאנגען אויפ'ן פלאץ וואס מיינע עלטערן האבען געדאווענט, און איך האב נישט דארט געדאווענט" !? האט יעקב געטראכט צוריק צו גיין און ער איז צוריק געגאנגען ביז בית א-ל און דארט איז איהם א קעגן געשפרינגען די ערד.
לכאורה דארף מען פארשטיין, וואס האט יעקב אבינו געטראכט פון אנהייב, פארוואס אין אנהייב איז ער אריבער דעם פלאץ און נישט געדאווענט, און פארוואס שפעטער האט ער יא געוואלט דאווענען, וואס האט איהם געמאכט טוישן זיין מיינונג דארט צו דאווענען ?
מען קען דאס מסביר זיין מיט דעם וואס די גמרא זאגט אין מסכת ברכות (דף ו' ע"ב) "אמר רבי חלבו אמר רב הונא כל הקובע מקום לתפלתו" רבי חלבו האט געזאגט ווער עס האט א באשטימטען ארט וואו ער דאווענט, ער דאווענט אלע מאהל אויף איין ארט, ווען דער מענטש שטארבט זאגט מען אויף איהם "וואו איז דער חסיד, וואו איז דער מענטש וואס האט זיך געהאלטען אזוי קליין און נידעריג (עניו), און ער ווערט גערעכענט פון די תלמידים פון אברהם אבינו.
פרעגען אויף דעם די מפרשים, בשלמא אויב עס איז דא א טירחא אייביג צו דאווענען אויפ'ן זעלבען ארט פארשטיי איך פארוואס מען רופט איהם א חסיד, אבער פארוואס זאל ער גערופען ווערען מיט'ן נאמען "עניו", וואס פאר א מדה פון ענוה איז שייך דא אויב מען דאווענט אייביג אויפ'ן זעלבען ארט ?
ענטפערט אויף דעם דער צל"ח, אז די עיקר טעם פארוואס מען דארף אייביג דאווענען אויפן זעלבען ארט, ווייל אויב מען האט שוין איינמאהל געדאווענט אויף א פלאץ, באקומט יענע פלאץ שוין אביסעל הייליגקייט, און ווען מען קומט דארט צוריק דאווענען, וועט די קדושה וואס איז שוין דארט דא איהם צו העלפען אז זיין תפלה וואס ער דאווענט יעצט, זאל אנגענומען ווערען.
טאמער אבער א מענטש האלט זיך גרויס, און טראכט ביי זיך אז זיינע תפלות וועלען ממילא אנגענומען ווערען אפילו אויב ער דאווענט נישט אויפ'ן זעלבען ארט, איז דאס א סימן אז ער איז א בעל גאוה. קומט אבער אויס טאמער ער דאווענט אייביג אויפ'ן זעלבען ארט, ווייזט ער מיט דעם אז ער דארף האבען די הילף פון די קדושה פון דעם פלאץ אז זיינע תפלות זאלען אנגענומען ווערען, איז א ראיה אז דער מענטש איז א עניו. איז שוין זייער פארשטענדליך פארוואס מען רופט אהן דעם מענטש א "עניו".
דאס זעלבע איז אויך, אויב א מענטש דאווענט אויף דעם ארט וואו זיינע עלטערן האבען געדאווענט, אז די קדושה פון די תפלות פון זיינע עלטערן וועלען איהם צו העלפען אז זיינע תפלות זאלען אנגענומען ווערען.
ווען יעקב אבינו איז צום ערשטע מאהל אריבער געגאנגען דעם מקום המקדש, האט ער געטראכט אז ער דארף נישט דארט דאווענען, אפילו זיינע עלטערן האבען דארט געדאווענט, וויבאלד ער קומט יעצט פון בית מדרש שם ועבר וואו ער האט געלערנט פערצעהן יאהר תורה אהן קיין הפסק, איז זיין זכות גענוג גרויס אז זיינע תפלות וועלען אנגענומען ווערען אפילו אויב ער דאווענט נישט דארט וואו זיינע עלטערן האבען געדאווענט.
שפעטער ווען ער האט אריין גערטאכט אז אליעזר דער קנעכט פון אברהם איז אויך געאנגען אויף דעם זעלבען וועג וואס ער גייט יעצט - קיין חרן. אבער אליעזר האט געהאט קפיצת הדרך און איז אנגעקומען דעם זעלבען טאג וואס ער איז ארויס געגאנגען, און ער יעקב האט נישט קיין קפיצת הדרך. האט יעקב פארשטאנען אז ער האט אפילו נישט די זכותים פון א קנעכט פון זיינע עלטערן, דעריבער האט ער געטראכט צוריק צו גיין דאווענען אויף דעם ארט וואו זיינע עלטערן האבען געדאווענט.
דאס קען זיין די כוונה אין יעקב אבינו'ס ווערטער "אפשר שעברתי" איך זעה אז איך האב געדארפט אריבער גיין דעם ארט, איך האב נישט געהאט קיין קפיצת הדרך, וועגען דעם "יהיב דעתיה למיהדר" האט ער געטראכט אז ער מוז צוריק גיין דארט דאווענען.
אבער אין דער מינוט וואס יעקב האט אנגעהויבען צו באוקמען דעם התעוררות צוריק צו גיין דאווענען, און איז געגאנגען ביז בית א-ל, האט מען איהם שוין פון הימעל געהאלפען אז ער זאל האבען קפיצת הדרך צו קענען דארט דאווענען, ווייל בדרך שאדם רוצה לילך מוליכין אותו.
שמן ראש"
מה נורא המקום הזה אין זה
כי אם בית אלקים - וזה שער השמים
דער מדרש הנעלם זאגט אז ווען משיח וועט קומען, וועט מען ערשט בויען דעם בית המקדש, און נאך דעם וועט זיין קיבוץ גליות, און צום סוף וועט זיין תחיית המתים, אזוי ווי עס שטייט אין פסוק "בונה ירושלים ה'" און דערנאך שטייט "נדחי ישראל יכנס" און צום סוף שטייט "הרופא לשבורי לב ומחבש לעצבותם" וואס דאס מיינט תחיית המתים.
פרעגט אויף דעם דער ישמח משה אין פרשת בשלח, אז פון די גמרא אין מסכת מגילה איז משמע אז ערשט וועט זיין קיבוץ גליות און נאך דעם וועט זיין בנין בית המקדש, ווייל די גמרא דרש'נט "בונה ירושלים ה'" השי"ת וועט צוריק אויף בויען ירושלים - ווען ? ערשט נאכדעם וואס עס וועט שוין זיין נדחי ישראל יכנס, ווען די אידען וועלען שוין זיין איינגעזאמלט אין ארץ ישראל.
ענטפערט דער ישמח משה אז ביידע זענען אמת - ווייל מיר וואוסען אז דעם דריטען בית המקדש וועט אראפ קומען פארטיגע הייט פון הימעל, אבער פאר עס וועט אראפ קומען פון הימעל, וועלען די אידען אליינס אויפ בויען דעם בית המקדש, און דער נאך וועט אראפ קומען דעם בית המקדש פון הימעל און עס וועט ארויף גיין אויף דער בית המקדש וואס די אידען האבען געבויט - און עס וועט דערגרייכען ביז צום הימעל.
איז שוין זייער גוט פארענטפערט, ווייל דער מדרש הנעלם וואס זאגט אז ערשט וועט זיין בנין בית המקדש, מיינט דער בית המקדש וואס די אידען גייען בויען. און די גמרא אין מסכת מגילה וואס זאגט אז ערשט וועט זיין קיבוץ גליות, און דער נאך וועט זיין בנין בית המקדש, מיינט דער בית המקדש וואס וועט אראפ קומען פון הימעל.
דער פסוק זאגט אין איכה (ב' ט') "טבעו בארץ שעריה" אז די טויערן פון דער בית המקדש זענען בשעת דער חורבן איינגעזונקען געווארען אין די ערד. לכאורה דארף מען פארשטיין, צו וואס האט אויס געפעלט אז מען זאל דארפען באהאלטען די טויערן פון בית המקדש, דער דריטע בית המקדש וועט זיין אינגאנצען פארטיג פון הימעל, וועט מען נישט דארפען די טויערן פון דער צווייטע בית המקדש.
ענטפערט אויף דעם דער גר"א זצ"ל, אז ווען עס וועט אראפ קומען דעם דריטען בית המקדש וועט כלל ישראל האבען א טענה אז זיי האבען נישט די זכיה צו מקיים זיין דער מצוה פון "ועשו לי מקדש", דעריבער האט מען איבער געלאזט די טויערן, וואס דאס וועלען די אידען אליינס אויף שטעלען, און די גמרא זאגט אין מסכת בבא בתרא (נ"ג) אז דער וואס שטעלט אויף די טויערן איז אזוי ווי ער וואלט עס געבויט.
דער מדרש זאגט אז בשעת יעקב אבינו האט געהאט דער חלום האט איהם השי"ת געוויזען דער בית המקדש ווען עס איז אויף געשטעלט, און דער נאך האט ער עס געזעהן ווי עס איז חרוב, און צום סוף האט ער עס געזעהן אויף געשטעלט ווי עס וועט זיין ווען משיח וועט קומען. "מה נורא המקום הזה" - הרי זה בנוי, "אין זה" - הרי זה חרוב, "כי אם בית אלקים" - הרי זה בנוי ומשוכלל לעתיד לבא.
דאס קען זיין איז מרומז אין די ווערטער פון יעקב אבינו, ווען ער האט געזעהן דעם דריטען בית המקדש ווי עס קומט אראפ פארטיג פון הימעל האט ער געזאגט "כי אם בית אלקים" אז דער בית המקדש איז אנדערש ווי דער פריערדיגע, ווייל דעם דריטען בית המקדש איז נישט געבויט דורך מענטשען, "כי אם בית אלקים" נאר די גאנצע בית המקדש איז געבויט דורך דער אויבערשטער.
האט יעקב אבער צוגעלייגט "וזה שער" אבער די טויערן פון דער דריטע בית המקדש וועט יא זיין געבויט דורך די אידען, "השמים" וואס יעצט וועלען די טויערן דעגרייכען ביז צום הימעל. ווייל מיט ביידע בתי מקדשות צוזאמען וועט עס דעגרייכען ביז צום הימעל.
שמן ראש
רש"י פרעגט, פארוואס דארף שטיין "ויצא יעקב מבאר שבע", עס וואלט גענוג געווען אויב עס וואלט געשטאנען "וילך יעקב חרנה" ?
מען קען דאס פארענטפערען, ווייל ווען א מענטש גייט פון איין ארט צו א צווייטען ארט, זענען דא צוויי סיבות פארוואס ער גייט. עס קען זיין אז דער עיקר טעם איז, כדי אוועק צו גיין פון דעם ארט ווי ער איז יעצט. און עס קען זיין אז דער עיקר טעם איז, כדי אנצוקומען אויף דעם צווייטען ארט.
סוף פרשת תולדות, געפונען מיר ווען רבקה האט געזאגט צו יעקב "ברח לך אל לבן אחי" רבקה האט באפוילען יעקב צו אנטלויפען קיין חרן, כדי עשו זאל איהם נישט קענען הארגענען. איז דאך דער עיקר כוונה געווען אז יעקב זאל אוועק גיין פון באר שבע. יצחק האט אבער אוועק געשיקט יעקב "קום לך פדנה ארם ביתה בתואל ... וקח לך משם אשה" כדי יעקב זאל חתונה האבען מיט די טעכטער פון לבן, און נישט מיט די בנות הכנען. איז דאך די עיקר כוונה געווען אז יעקב זאל קומען קיין חרן.
ווען יעקב האט געוואלט מקיים זיין מצוות כיבוד אב ואם, האט ער געהאט פאר זיך ביידע טעמים, סיי דאס ארויס גיין פון באר שבע, אזוי ווי זיין מאמע האט איהם באפוילען. און סיי דאס אנקומען קיין חרן, אזוי ווי זיין טאטע האט איהם באפוילען.
פארשטייט מען שוין זייער גוט פארוואס דער פסוק זאגט ביידע: "ויצא יעקב מבאר שבע" כדי מקיים צו זיין מצוות כיבוד אם, און "וילך חרנה" כדי מקיים צו זיין כיבוד אב. און מיט דעם פארשטייט מען אויך דער פסוק פון סוף פרשת תולדות, (קאפיטל כ"ח ז') "וישמע יעקב אל אביו ואל אמו", אז יעקב האט צוגעהערט און געפאלגט סיי דעם באפעל פון זיין טאטוע, און סיי דעם באפעל פון זיין מאמע.
בית הלוי
ויצא יעקב מבאר שבע וילך חרנה
פרעגן די מפרשים, פארוואס דארף שטיין "וילך חרנה", עס וואלט גענוג געווען אויב עס וואלט געשטאנען "ויצא יעקב מבאר שבע לחרן" ? דאס ווארט "וילך" איז לכאורה איבריג ?
מען קען דאס פארענטפערן, מיט דעם וואס דער מדרש זאגט, אז רבקה האט געבענשט יעקב פאר ער איז אוועק פון דער היים, מיט דעם פסוק "כי מלאכיו יצוה לך", זאגען די מפרשים פשט אין דעם מדרש, פארוואס רבקה האט פונקט געבענטשט יעקב מיט דעם פסוק, ווייל די סופי תיבות פון די ווערטער "כי מלאכיו יצוה לך" זענען יוה"ך, ווס דאס איז דער שם פאר שמירת הדרך.
לויט דעם איז זייער פארשטענדליך פארוואס די תורה האט געשריבען דאס ווארט "וילך" ווייל אין דעם ווארט "וילך" איז דא די אותיות וי"ך, און די ל' פון דעם ווארט וילך, איז נישט איבריג, ווייל עס וואלט געדארפט שטיין "לחרן", איז דאך די ה' פון דעם ווארט "חרנה" אויך איבריג, האבען מיר יעצט דא די איבריגע אותיות יוה"ך, וואס איז דער שם פון שמירת הדרך. די תורה האט וועגען דעם געשריבען "וילך חרנה" אונז צו לערנען אז עס איז מקויים געווארען די ברכה פון רבקה און עס איז מיט געגאנגען מיט יעקב דער שם פאר שמירת הדרך.
ענליך צו דעם געפונען מיר, עס איז דא א מחלוקת אין די ראשונים, ווי אזוי מען זאל זאגען די ברכה ביי שמונה עשרה פון ברך עלינו. עס זענען דא וואס האלטען אז מען זאל זאגען "על פני האדמה ושבענו מטובה", און עס זענען דא וואס האלטען אז מען זאל זאגען "ושבענו מטובך". זאגט אויף דעם דער עטרת זקנים אין שלחן ערוך אורח חיים סימן קי"ז, אז ביידע נסחאות זענען ריכטיג, נאר עס ווענד זיך, אויב ער איז אין שטאט זאל ער זאגען "על פני האדמה ושבענו מטובה", ווייל אזוי וועט זיין די סופי תיבות פון די ווערטער "על פני האדמה ושבענו מטובה" די שם הוי"ה. טאמער ער איז נישט אין זיין שטאט נאר ער האלט אין מיטען פארען אופן וועג זאל ער זאגען "על פני האדמה ושבענו מטובך", ווייל דעמאלטס וועט זיין די סופי תיבות פון די ווערטער "על פני האדמה ושבענו מטובך", יהו"ך וואס דאס איז די שם פאר שמירת הדרך.
בשם הגאון ר' חיים מוואליזין זצ"ל
ויצא יעקב מבאר שבע וילך חרנה
פרעגן די מפרשים, פארוואס זאגט דער פסוק א דאפעלען לשון: "ויצא" און "וילך" ? עס וואלט גענוג געווען אויב עס וואלט געשטאנען "ויצא יעקב מבאר שבע לחרן", אדער "וילך יעקב מבאר שבע לחרן".
ענטפערען אויף דעם די מפרשים, וויבאלד ווען יצחק האט געזאגט פאר יעקב ער זאל גיין קיין חרן, איז יעקב נישט גלייך געגאנגען קיין חרן, נאר ער איז קודם געגאנגען לערנען אין בית מדרש פון שם 14 יאהר, דערנאך איז געגאנגען קיין חרן.
לויט דעם זאגט דער פסוק צוויי באזונדערע זאכען. ערשט איז געווען "ויצא יעקב מבאר שבע" - יעקב אבינו איז ארויס פון באר שבע, אבער ער איז נישט געגאנגען דעמאלטס גלייך קיין חרן. נאר ער איז דעמאלטס געגאנגען צו בית מדרש פון שם ועבר. מיט פערצען יאהר שפעטער איז געווען "וילך חרנה", ערשט דעמאלטס איז יעקב אבינו געגאנגען קיין חרן.
דארף מען לכאורה פארשטיין, פארוואס איז טאקע יעקב נישט געגאנגען גלייך קיין חרן, אזוי ווי זיין טאטע האט איהם באפוילען, פארוואס איז ער געגאנגען קודם לערנען ?
מען קען דאס מסביר זיין מיט דעם וואס די גמרא זאגט אין מסכת קידושין (דף כ"ט ב') אמר רב יהודה אמר שמואל הלכה, נושא אשה ואחר כך ילמוד תורה, א מענשט זאל קודם חתונה האבען, און ווען ער האט שוין חתונה געהאט זאל ער גיין לערנען תורה. פרעגט אויף דעם ר' יוחנן, "רחיים בצוארו ויעסוק בתורה" ?! אויב ער זאל קודם חתונה האבען וועט ער דאך האבען אויף זיך די עול הפרנסה, וועט ער דאך נישט קענען געהעריג לערנען ? וועגען דעם האלט ר' יוחנן, אז קודם זאל א מענטש לערנען, און שפעטער חתונה האבען.
פירט אויס די גמרא, אז שמואל מיט ר' יוחנן קריגען זיך נישט, "הא לן והא להו". איז תוספות מסביר, ר' יוחנן וואס ער איז געווען פון בבל וואס זיי האבען נישט געהאט קיין געלט, ממילא מוזען זיי קודם לערנען, און נאכדעם חתונה האבען. ווייל אויב ער זאל קודם חתונה האבען, וועט ער נישט קענען געהעריג לערנען וועגען דעם עול הפרנסה. שמואל וואס האט געזאגט אז קודם זאל מען חתונה האבען האט גערעדט פון די בני ארץ ישראל, וואס זיי האבען געלט, ממילא קענען זיי קודם גיין חתונה האבען, און עס וועט זיי נישט שטערען די עול הפרנסה פון לערנען.
ווען יעקב איז ארויס פון זיין טאטע'ס הויז האט ער דאך מיט גענומען אסאך געלט, האט ער דאך געקענט גיין גלייך חתונה האבען, און לערנען נאך זיין חתונה. אבער אליפז איז געקומען און האט אלעס אוועק גענומען פון יעקב, איז אויב זאל יעקב קודם גיין חתונה האבען וועט ער דאך נישט קענען נאכדעם געהעריג לערנען, וועגען די עול הפרנסה. וועגען דעם איז יעקב געגאנגען אין בית מדרש פון עבר און געלערענט 14 יאהר, און ערשט נאכדעם חתונה געהאט.
דאס קען זיין די כוונה פון רש"י: "יצא ללכת לחרן" און אנהייב ווען ער האט נאך געהאט געלט איז זיין כוונה געווען צו גיין גלייך קיין חרן, און חתונה האבען. נאר אין מיטען וועג ווען אליפז האט אלעס אוועק גענומען, האט ער זיך געטוישט און איז געגאנגען צו בית מדרש פון עבר לערנען.
דברי מהרי"א
ויפגע במקום
די גמרא זאגט אין מסכת ברכות (כ"ו ע"ב) "אברהם תיקן תפלת שחרית" אברהם האט מתקן געווען די תפלה פון שחרית, אזוי ווי עס שטייט אין פסוק (בראשית י"ט כ"ז) "וישכם אברהם בבקר אל המקום אשר עמד שם", "ואין עמידה אלא תפלה" די ווארט "עמד" (עמידה) מיינט דאווענען; יצחק האט מתקן געווען תפלת מנחה, אזוי ווי עס שטייט אין פסוק (בראשית כ"ד ס"ג) "ויצא יצחק לשוח בשדה" און די ווארט "שוח" (שיחה) מיינט דאווענען; און יעקב האט מתקן געווען תפלת ערבית (מעריב) אזוי ווי עס שטייט אין פסוק (בראשית כ"ח י"א) "ויפגע במקום" און די ווארט "ויפגע" (פגיעה) מיינט דאווענען.
לכאורה דארף מען פארשטיין, פארוואס ביי אברהם שטייט אז ער האט געדאווענט מיט די לשון "עמידה", ביי יצחק שטייט די לשון פון "שיחה", און ביי יעקב שטייט די לשון פון "פגיעה" ?
נאר אברהם האט געהאלטען, אז נאר ווען א מענטש מאכט די ריכטיגע הכנה, און ער "שטעלט" זיך דאווענען מיט א געהעריגע כוונה דעמאלטס וועט זיין תפלה אנגענומען ווערען אין הימל. דעריבער שטייט ביי אברהם דער לשון "עמידה" - זיך אוועקשטעלן דאווענען. יצחק האט אבער געזעהן, אז נישט יעדער מענטש קען זיך אוועק שטעלן פאר דער אויבערשטער מיט די ריכטיגע כוונה אזוי ווי עס דארף צו זיין, האט יצחק אויסגעבעטן ביי השם יתברך, אז ווען דער מענטש וועט נאר שמועסן מיט'ן אויבערשטער, זאל זיין תפלה אויך אנגענומען ווערען. דעריבער שטייט ביי יצחק דער לשון "שיחה" - שמועסן.
יעקב אבינו האט אבער געזעהן, אז די אידישע קינדער, אין די שפעטערדיגע דורות, וועלען אפילו נישט קענען געהעריג דאווענען אפילו אויף די אופן פון "שיחה" - האט יעקב אויסגעבעטען אז גלייך ווי דער מענטש וועט זיך "באגעגענען" - ער וועט אפילו נישט אנהויבען צו בעטען, ער וועט זיך נאר באגעגענען צו השם יתברך, ווייל ער וויל דאווענען, זאל דאס אויך אנגענומען ווערען. דעריבער שטייט דער לשון "פגיעה" - באגעגענען.
דברי מהרי"ד
אכן יש ה' במקום הזה
ואנכי לא ידעתי
רש"י איז מסביר דעם פסוק, אז דערפאר האט יעקב געזאגט: "ואנכי לא ידעתי" - ווייל ווען ער וואלט געווען געוואוסט, אז אויף דעם פלאץ איז דא א השראת השכינה, וואלט ער אויף דעם דאזיגען מקום קדוש נישט געשלאפען.
מען קען אפשר זאגען, אז וועגען דעם האט יעקב אבינו געזאגט "ואנכי לא ידעתי", מיט דעם וואס די גמרא זאגט אין מסכת ברכות (נ"ה ע"ב) "אין מראין לו לאדם אלא מהרהורי לבו" אז מען ווייזט נישט פאר א מענטש א חלום, נאר פון וואס ער טראכט, איז רש"י דארט מסביר "מה שהוא מהרהר ביום" דאס וואס א מענטש טראכט ביי טאג, פון דעם חלום'ט ער ביינאכט. און די גמרא ברענגט דארט א ראי' צו דעם, ווייל א מענטש האט נאך קיינמאהל נישט געחלומ'ט אז ער האט געזעהן א עלעפאנט, וועלכער גייט אריין אין א לעכעל פון א נאדל, ווייל אין אזא זאך, וואס איז בכלל נישט מעגליך, קלערט נישט א מענטש פון דעם ביי טאג, ממילא חלומ'ט ער נישט וועגען דעם ביינאכט.
דאס קען זיין פשט אין פסוק, "ויקץ יעקב משנתו ויאמר - אכן יש ה' במקום הזה" יעקב האט זיך אויפגעכאפט פון שלאף און ער האט געזאגט אז עס איז דא אויף דעם פלאץ א השראת השכינה. טאמער וועט מען וועלען זאגען אז עס איז נישט אמת, ווייל די גאנצע זאך איז נאר א חלום, "ואנכי לא ידעתי" איך האב קיינמאהל נישט געוואוסט וועגען דעם, דעריבער האב איך קיינמאהל נישט געטראכט ביי טאג וועגען די דאזיגע זאך, אויב אזוי קען נישט זיין אז דאס איז נאר א חלום, נאר עס איז אמת אז "יש ה' במקום הזה".
חנוכת התורה
הן עוד היום גדול לא עת האסף המקנה
לכאורה איז שווער, אויב דער מנהג פונעם פלאץ איז געווען איינצוזאמלען אלע סטאדעס צו די ברין, פארוואס האט יעקב געוואלט טוישן זייער מנהג ? און אפילו אויב זייער מנהג איז נישט געווען איינצוזאמלן די שאף אינמיטן טאג, צו וואס האט ער געדארפט זאגען "עוד היום גדול" ? יעדער האט דאך געזעהן אז דער טאג איז נאך לאנג. ער האט זיי געדארפט נאר פרעגן אין קורצן פארוואס האט איר אזוי פרי איינגעזאמלט די שאף ?
דער תירוץ איז, אז די פאסטעכער פלעגן טאקע נישט איינזאמלן די שאף אינמיטן טאג נאר פארנאכטס, פאר עס ווערט טונקל. נאר וויבאלד א טאג פריער ווען יעקב אבינו איז אנגעקומען צום הר המוריה איז דאך די זון פלוצלינג אונטער געגאנגען, כדי ער זאל דארט שלאפן, און דעמאלס האבען די פאסטעכער געמוזט אהיים ברענגן די שאף ווען עס איז שוין געווען נאכט, דעריבער האבן זיי דעם אנדערן טאג געמיינט אז די זון וועט נאכאמאל אונטערגיין פאר די צייט, וועגען דעם האבען זיי היינט געוואלט אהיים גיין ווען עס איז נאך טאג. צוליב דעם האט זיי יעקב געזאגט "הן עוד היום גדול" אז דער היינטיגער טאג איז נאך גרויס און די זון וועט נישט אונטער גיין פאר די צייט, דארפט איהר נאך נישט איינזאמלען די שאף.
דברי ישראל
הן עוד היום גדול
יעקב אבינו האט געזאגט צו די פאסטעכער, "הן עוד היום גדול לא עת האסף המקנה" מיר ווייסען אז די אותיות "ה" און "נ" זענען אבגעריסען און לאזען זיך נישט מיט קיינעם פעראייניגען - למשל: א' מיט ט' איז צעהן, ב' מיט ח' איז צעהן, ג' מיט ז', ד' מיט ו' זענען צעהן - אבער די אות ה' שטייט באזונדער און האט נישט צו זיך קיין פאהר עס זאל ווערען צעהן.
דאס זעלבע איז מיט די אות נ': י' מיט צ' איז הונדערט, כ' מיט פ', ל' מיט ע' זענען הונדערט און אזוי ווייטער, אבער די אות נ' האט נישט קיין פאהר עס זאל ווערען הונדערט.
דאס האט יעקב געזאגט "הן" אזוי לאנג ווי מען וועט זיך אויפפירען ווי די אותיות "הן" - אפגעזינדערט איינער פון דעם אנדערן, איז "עוד היום גדול", וועט נאך די גלות זיין זייער גרויס, "לא עת האסף המקנה" עס איז נאך נישט דער צייט אז השי"ת זאל איינזאמלען זיינע שעפלעך די כלל ישראל.
אבער אויב מיר וועלען זיך פארנעמען זיך צו פירען איינער מיט'ן צווייטע מיט שלום און אחדות איז צו האפען אז מיר וועלען בקרוב זוכה זיין צו ביאת משיח.
ר' נפתלי ראפשיצער זי"ע
השמר לך פן תדבר עם יעקב מטוב עד רע
דער אויבערשטער האט געזאגט פאר לבן, ער זאל זיך היטען צו רעדען מיט יעקב סיי גוטס און סיי שלעכטס. דארף מען לכאורה פארשטיין, בשלמא ער זאל נישט רעדען קיין שלעכטס קען מען פארשטיין. אבער פארוואס זאל ער נישט רעדען קיין גוטס מיט יעקב ?
מען קען דאס מסביר זיין, מיט דעם וואס דער מדרש זאגט, אז וועגען דעם איז רבקה געווען א עקרה, כדי מען זאל נישט זאגען אז וועגען דעם איז רבקה געהלפען געווארען מיט קינדער, דורך די ברכה וואס זי האט באקומען פון איהר ברודער לבן, וואס האט איהר געבענטשט מיט די ברכה "אחותינו את היי לאלפי רבבה" - דו זאלסט זיין צו טויזענטע און צעהן טויזענטע.
קומט אויס לויט דעם, אז א ברכה פון לבן ברענגט נישט קיין גוטס, נאר פונקט פארקערט, עס ברענגט שלעכטס. וואס צוליב די ברכה פון לבן איז רבקה געווען א עקרה. מיט דעם פארשטייט מען שוין זייער גוט פארוואס דער אויבערשטער האט געזאגט פאר לבן ער זאל נישט רעדען קיין גוטס צו יעקב. ווייל פון דיין גוטס, קומט גאר ארויס שלעכטס.
טעם מן
ביום אכלני חרב וקרח בלילה
מען קען מסביר זיין דעם פסוק, מיט דעם וואס די גמרא זאגט אין מסכת עבודה זרה (דף ג' ע"ב) "הכל בידי שמים חוץ מצנים ופחים", אלעס וואס גשעהט צו א מענטש איז פון הימל, אויסער דאס וואס א מענטש ווערט פארקילט אדער ער באקומט היץ.
פרעגט אויף דעם תוספות א סתירה (ד"ה שומר נפשו ירחק מהם), ווייל די גמרא זאגט דאך אין מסכת ברכות (דף נ"ג ע"ב) "הכל בידי שמים חוץ מיראת שמים", אלעס איז פון הימל אויסער יראת שמים, דאס ווענדט זיך אין דעם מענטש. ווייל יעדער מענטש האט זיך זיין אייגענע בחירה. ווי אזוי קען שטימען די ביידע, אדער איז אלעס מן השמים אויסער היץ און פארקילונג - אדער איז אלעס מן השמים אויסער יראת שמים ?
עס זענען דא וואס פארענטפערן תוספות קשיא, אז עס איז בכלל נישט דא קיין סתירה, ווייל צנים ופחים (פארקילונג און היץ) און יראת שמים זענען די זעלבע זאך.
ווייל דער דרך פון דער יצר הרע איז, ווען עס קומט צו טוהן א עבירה, מאכט דער יצר הרע די עבירה אזוי זיס אז דער מענטש טוט עס מיט א פלייס און ווארעמקייט. אבער ווען עס קומט צו טוהן א מצוה, דעמאלטס מאכט דער מענטש די מצוה מיט א קאלטקייט און אהן א חשק.
דאס קען זיין פשט אין די גמרא, א איד דארף אייביג וואוסען אז ווען עס קומט צו טוהן א מצוה דארף מען עס טוהן מיט א ברען און התלהבות - אבער ווען עס קומט חלילה צו א עבירה דארף מען זיין פויל און קאלט דערצו, כדי נישט צו טוהן די עבירה. דאס מיינט די גמרא - הכל בידי שמים חוץ "מצנים" - קאלט, צו אן עבירה. "ופחים" ווארעם צו א מצוה. קומט אויס, אז צנים ופחים מיינט מען נישט ווען דער גוף פון דער מענטש איז נישט געזונט און ער פארקילט זיך אדער ער האט היץ. נאר מען מיינט זיין חלק הרוחני ווי אזוי ער פירט זיך אויף ווען ער טוט א מצוה - אדער ח"ו א עבירה. איז דאס שוין די זעלבע ווי הכל בידי שמים חוץ מיראת שמים, איז מיט דעם שוין פארענטפערט תוספות קשיא.
מיט דעם קען מען זאגען פשט אין די ווערטער פון יעקב - "הייתי ביום אכלני חורב" - ווען עס איז מיר געקומען צו טוהן א מצוה - וואס דאס ווערט אנגערופען יום - בין איך געווען "חורב" - מיט א ברען און א ווארעמקייט. "וקרח בלילה" - און א עבירה וואס איז פינסטערניש (לילה) בין איך געווען "קרח" קאלט ווי אייז.
און דו זאלסט נישט מיינען, אז איך האב זיך סתם ארום געדרייט ליידיג, וואס אויף דעם ווערט געזאגט (מגן אברהם סוף סימן תקפ"ג) "כל היושב בטל כישן דמי", ווען איינער זיצט ליידיג, נישט ער לערנט, נישט ער דאווענט, נאר פארברענגט מיט שטותים און דברים בטלים, ווערט עס פאררענכענט ווי ער וואלט געשלאפען. נאר "וַתִּדַּד שְׁנָתִי מֵעֵינָי", עס איז פארוואגלט געווארען מיין שלאף פון מיינע אויגען. איך האב שטענדיג אויפגעטוהן מיט דער צייט עפעס פאר עבדות השי"ת.
נר ישראל
להרה"ק מרוזין זצ"ל
מיר האבען שוין געלערנט אין פרשת חיי שרה, ווען אליעזר עבד אברהם איז געפארען קיין חרן צו געפונען א ווייב פאר יצחק, האט אליעזר געהאט קפיצת הדרך און ער איז אנגעקומען קיין חרן דעם זעלבען טאג וואס ער איז ארויס געפארען.
אזוי אויך לערנען מיר אין די פרשה, ווען יעקב האט געזאגט "איך בין דורך געגאנגען דעם בארג המוריה, און איך האב זיך נישט אפגעשטעלט צו דאווענען דארט ! האט יעקב אבינו באשלאסען צוריק צו גיין, האט דער אויבערשטער געמאכט א נס אז דעם בארג המוריה איז געקומען אקעגען יעקב.
די גמרא אין מסכת סנהדרין דף צ"ה ע"א רעכענט אויס נאך א דריטער מענטש וואס האט זוכה געווען צו דעם נס פון אנקומען אין א ווייטן פלאץ אין א קורצער צייט, דאס איז געווען די גענעראל פון דוד המלך - "אבישי".
איינמאל ווען דוד המלך איז געגאנגען שפאצירען אין דעם דארף שְׂכַר בִּזָאִי, איז געקומען דער שטן און האט זיך פארשטעלט פאר א הערש, האט דוד געשאסען א פייל צו פאנגען דעם הערש, אבער דער פייל האט נישט געכאפט דעם הערש, און דער הערש איז אלע מאהל געלאפען ווייטער און ווייטער און דוד האט זיך נאך איהם נאך געיאגט ווייט, ביז ער איז נאך דעם הערש אריין געצויגען געווארען אין לאנד פלשתים.
ביי די אלע מלחמות וואס זענען פארגעקומען צווישען די אידען און די פלשתים, זענען געווען די הויפט קעמפער צווישען די פלשתים פיר ברידער וואס זענען געווען ריזן, קינדער פון איין מאמע וואס איהר נאמען איז געווען "הרפה". ווען דוד איז יעצט אריין געקומען קיין פלשתים האט דוד פלוצלונג באגעגענט איינע פון די פיר ריזן מיט דעם נאמען "ישבי", (א ברודער פון דעם ריז גלית, וועם דוד האט שוין געהרג'עט).
אין יענעם טאג איז ישבי ארויס צום ערשטען מאל אין דער מלחמה און ער האט באנייט זיינע מלחמה קליידער. דער מנהג איז געווען אז דער וואס באנייט זיינע מלחמה קליידער דארף אין דעם טאג ארויס ווייזען א גרויסע גבורה, און צו באזיגען דעם שונא, וועגען דעם האט ישבי זיך געוואלט פארמעסטען קעגען דוד, און אזוי וועט ער קענען דערגרייכען דעם גרעסטען נצחון, און גערעכענט ווערען פאר א העלד.
ווען ישבי האט באמערקט דוד, האט ער געזאגט "דא איז דאך דער וואס האט גע'הרג'עט מיין ברודער גלית". האט ישבי אנגעכאפט דוד און איהם געלייגט אונטער א ברעט אויף וואס מען טוט אויסקוועטשען איילבירטן, און ער האט זיך ארויף געזעצט אויף די ברעט אז דוד זאל ווערען צוקוועטשט. איז אבער געשעהן א נס, אז די ערד אונטער דוד איז ווייך געווארען, און עס איז גארנישט געשעהן צו דוד המלך.
אבער דוד המלך איז נאך אלס נישט געראטעוועט געווארען פון די הענט פון ישבי, און דוד האט א זאג געטוהן, "הלואי וואלט איינער פון מיינע נאנטע מענטשען דא געווען !
דעם טאג איז געווען ערב שבת, און אבישי בן צרויה האט זיך געהאלטען אין מיטען וואשען לכבוד שבת, און פלוצלונג האט ער געזעהן אז די וואסער מיט וואס ער וואשט זיך זענען דא פלעקען פון בלוט. האט אבישי געטראכט "דאס איז א צייכען פון אויבערשטער אז עפעס איז נישט אין ארדענונג" {לויט א צווייטער מיינונג - איז א טויב געקומען פליען פאר אבישי, און די טויב האט געברומט און געקלאגט. האט אבישי געזאגט "כנסת ישראל איז צוגעגליכען צו א טויב, עס מוז זיין אז דוד וואס ער איז דער קעניג פון די אידען געפינט זיך יעצט אין א צרה".
איז אבישי שנעל געלאפען צום פאלאץ פון דוד, און ער האט איהם נישט דארט געפונען. איז אבישי געלאפען אין בית המדרש, און אויך דארט האט ער נישט געפונען דוד. האט אבישי גענומען די אייזל פון דוד און איז געפאהרען קיין פלשתים. (כאטש מען טאר נישט רייטן אויפן קעניגס אייזל, איז אבישי אבער געגאנגען אין בית המדרש פרעגען וואס איז אבער דער דין ווען עס איז א סכנה ? האט מען מען איהם גע'פסק'נט אז אין א פאל פון א סכנה, ווייל ער גייט יעצט ראטעווען דעם קעניג'ס לעבען מעג מען). און דורך א נס האט אבישי געהאט קפיצת הדרך און איז אנגעקומען אין לאנד פלשתים זייער שנעל.
אזוי ווי אבישי איז אנגעקומען קיין פלשתים, האט ער געטראפען ישבי'ס מאמע הרפה, ווי זי זיצט און נייט און שפינט קליידער. ווען זי האט באמערקט דעם אידישען גענעראל אבישי, האט זי געווארפען אויף איהם דעם גרויסען האלץ וואס זי האט גענוצט צו שפינען, כדי איהם צו הרג'ענען. אבער דער שטאנג האט איהם נישט געטראפען. האט הרפה זיך געמאכט ווי זי איז אומשולדיג, אז עס איז נאר געשעהן דורך א טעות, און זי זאגט צו אבישי, "יונגערמאן - זייט אזוי גוט און דערלאנגט מיר דעם האלץ וואס איז אראפגעפאלען". האט אבישי צוריק געווארפען דעם האלץ אין קאפ פון הרפה, און איהר גע'הרג'עט.
ווען ישבי האט באמערקט אז אבישי איז אנגעקומען צו העלפען דוד, האט ישבי אנגעכאפט דוד און איהם ארויף געווארפען אין דער לופט, און ישבי האט אריין געשטעקט זיין שפיז אין דער ערד אונטער דוד, כדי דוד זאל אראפ פאלען אויפן שפיז, און גע'הרג'עט ווערען. ווען אבישי האט דאס געזעהן, האט ער געשריגען געוואלד ! דוד וועט דאך גע'הרג'עט ווערען - האט אבישי שנעל ארויס געזאגט איינע פון די הייליגע נעמען פון אויבערשטער, און דוד איז געבליבען אין די לופט צווישען הימעל און ערד. דערנאך האט אבישי געזאגט נאך א הייליגע נאמען פון אויבערשטער, און דוד איז געפאלען נעבען אבישי.
דוד מיט אבישי האבען אנגעהויבען צו אנטלויפען, און ישבי האט זיי נאך געיאגט. אינמיטען לויפען האבען זיי זיך צוריק אויסגעדרייט צו ישבי כדי זיך צו שלאגען קעגען איהם, און זיי האבען געזאגט צו ישבי "גיי און זעה ווי דיין מאמע הרפה ליגט טויט" ! ווען ישבי האט דאס געהערט איז ער אפגעשוואכט געווארען און איז געווארען צעמישט, און זיי האבען זיך געשטארקט איבער איהם, און זיי האבען גע'הרג'עט ישבי.
זאגט אויף די גמרא אין מסכת שבת (דף קי"ח ע"א) רבי יוחנן האט געזאגט אין נאמען פון רבי יוסי, דער וואס טוט זיך מענג זיין אין שבת, ער האט פארגעניגען שבת פון עסען און טרינקען און אנדערע זאכען, וועט איהם דער אויבערשטער געבען א נחלה אן א גרעניץ און אן א סוף, אזוי ווי עס שטייט אין פסוק "אז דו וועסט האבען פארגעניגען פון דעם שבת וואס דער אויבערשטער האט באפוילען - וועט מען דיר געבען עסען די נחלה פון דיין טאטע יעקב". נישט אזוי ווי אברהם וואס ביי איהם שטייט (בראשית י"ג פסוק י"ז) "קום התהלך בארץ לארכה ולרחבה" - האט מען צוגעזאגט פאר אברהם נאר די לאנד, און נישט קיין אנדערע לענדער. און נישט אזוי ווי יצחק וואס ביי איהם שטייט (בראשית כ"ו פסוק ג') "כי לך ולזרעך אתן את כל הארצות האל" - האט דער אויבערשטער נאר צוגעזאגט נאר די אלע לענדער, אבער נישט מער. נאר אזוי ווי דער אויבערשטער האט געזאגט פאר יעקב (בראשית כ"ח פסוק י"ד) "ופרצת ימה וקדמה וצפונה ונגבה".
אויך זאגט דארט די גמרא, עס שטייט א פסוק (תהלים ל"ז פסוק ד') "והתענג על ה'" - אז דו וועסט האבען פארגעניגען ווייל דו פארלאזט זיך אויף דער אויבערשטער, דעמולטס וועט זיין "ויתן לך משאלות לבך" וועט דיר דער אויבערשטער געבען די פארלאנגען פון דיין הארץ. איך ווייס אבער נישט פון וועלכען פארגעניגען דער פסוק מיינט - אבער אז איך געפון דעם פסוק "וקראת לשבת ענג" דו זאלסט רופען א פארגעניגען צו שבת, ווייסען מיר שוין אז דער פסוק מיינט אז דו וועסט האבען פארגעניגען פון שבת. וועגען דעם האט רב יהודה נאכגעזאגט אין נאמען פון רב, אז דער וואס איז מענג דעם שבת, געבט מען איהם אלעס וואס זיין הארץ פארלאנגט.
כאטש דער מענטש דארף שטענדיג אכט געבען ער זאל נישט אויסגעבען צופיל געלט, אבער וועגען די געלט וואס ער געבט אויס לכבוד שבת דארף מען נישט וועגען דעם זארגען אז דאס וועט איהם פאראראעמען. אזוי ווי די גמרא זאגט מסכת ביצה (דף ט"ז) אז דער מענטש זאל נישט אויסגעבען צופיל געלט, ווייל ראש השנה ווערט אין הימעל באשטימט וויפיל געלט ער זאל פארמאגען דעם קומענדיגען יאהר, און אויב ער וועט אויסגעבען צופיל געלט וועט ער פארארעמט ווערען, ווייל ער וועט דאך נאר פארדינען אזויפיל וויפיל עס איז איהם באשטימט געווארען.
עס איז אבער אנדערש מיט די אויסגאבען וואס א מענטש געבט אויס געלט פאר שכר לימוד, און אויף שבת און יום טוב. ווייל אפילו ער זאל אויס געבען אסאך געלט וועט איהם דער אויבערשטער דאס צוריק צאהלען.
די גמרא אין מסכת שבת דף קי"ט ע"א ברענגט אראפ עטליכע מעשיות פון אמוראים ווי זיי האבען אויס געגעבען אסאך געלט לכבוד "עונג שבת". מיר וועלען שרייבען אפאהר פון זיי:
די גמרא דערציילט אז רבה בר רב הונא איז געקומען אויף שבת צו רבה בר רב נחמן. האט מען סערווירט די געשמאקסטע מאכלים, צוגעגרייט טאקע ווי דאס פאסט פאר אזא געהויבענעם גאסט. דער גאסט רבה בר רב הונא, איז געווען איבערראשט, ווייל ער איז געקומען אומפאראויס געמאלדן, האט ער זיך געוואונדערט ווי אזוי זיי האבען געוואוסט צוצוגרייטען פאר זיינעטוועגען די פיינע מאכלים אין אזא קורצע צייט פאר שבת.
האט רבה בר רב הונא געפרעגט פארוואונדערט צו רבה בר רב נחמן "האט איר געוואוסט פון מיין קומען, אז איר האט שוין צוגעגרייט די מאכלים פון פריער"? האט ער איהם געענטפערט: "ביסטו דען בעסער ביי אונז ווי שבת - מיר האבען נישט געוואוסט אז דו וועסט קומען - מיר האבען דאס אלעס צוגעגרייט פאר א גאסט וואס מיר האבען שוין באקומען, דאס איז דער הייליגער "שבת", אויף יענעם גאסט האבן מיר זיך שוין יא געראכטען, און די געשמאקע מאכלים האבען מיר צוגעגרייט לכבוד שבת קודש".
אויך דערציילט דארט די גמרא, אז ר' אבא פלעגט איינקויפען פלייש לכבוד שבת, פון (13) דרייצן קצבים (פלייש געשעפטען), כדי ער זאל האבען א גרעסערען אויסוואל פון וואס אויסצוקלויבען דאס בעסטע פלייש אויף די שבת'דיגע סעודות. און ער פלעגט אנגרייטען דאס געלט ביי די טיר, אז ווען די קצבים זענען געקומען פלעגט ער זאגען פאר זיי, איילט אייך צו געשווינט און פארקויפט אייערע פלייש, כדי מען זאל נאך האבען גענוג צייט עס פארטיג צו מאכען לכבוד שבת, מען זאל חלילה נישט צו קומען צו חילול שבת. און פאר זיינע באדינערס פלעגט ער אויך זאגען זיי זאלען דאס שנעל צוגרייטען, מען זאל חלילה נישט צו קומען מחלל שבת זיין.
די גמרא פרעגט דארט אין וואס פאר א זכות זענען רייך די אידן פון די לענדער וואס קענען נישט מקיים זיין די מצוה פון מעשר'ן די פירות, וואס די מצוה האט א ספעציעלע סגולה צו מאכען רייך די וואס זענען מקיים די מצוה ? ענטפערט די גמרא, אין זכות וואס מען איז מכבד דעם שבת ווי עס ברויך צו זיין, מיט חשוב'ע קליידער מיט בעסערע מאכלים פון א גאנצע וואך. מען פראבירט נישט צו שפארען געלט אויפן חשבון פון שבת, אין דעם זכות העלפט השי"ת אז זיי זאלען רייך ווערן.
ברענגט אויף דעם די גמרא א מעשה, ר' חייא בר אבא האט דערציילט אז ער איז אמאל געווען צו גאסט אויף שבת אין די שטאט לודקיא ביי א רייכען בעל הבית און מען האט אריינגעברענגט פאר איהם א הערליכן גאלדענעם טיש וואס זעכטצען מענטשען האבען עס געדארפט טראגען, און זעכצן זילבערנע קייטן האבען געהאנגען ארום דעם טיש אנגעלאדענט מיט פיל ערליי טעלער, בעכערס, קריגלעך, פון גאלד און זילבער, אנגעפילט מיט אלע ערליי מאכלים, געטראנקען, פשרשמעקט מיט שמעקעדיגע בשמים, וואס אזא רייכקייט האט ער נאך נישט געזעהן.
ווען די מענטשן האבען אוועקגעשטעלט דעם טיש האט מען געזאגט דעם פסוק "לה' הארץ ומלואה", פאר השי"ת געהערט די וועלט מיט אלעס וואס איז אויף די ערד. ווען מען האט גענדיגט די סעודה, ווען די מענטשן האבן אוועקגעטראגען דעם טיש האבען זיי געזאגט: "והארץ נתן לבני אדם". האב איך געפרעגט: "זאג מיר נאר מיין קינד אין וועלכען זכות האסטו זוכה געווען צו דעם גרויסען רייכטום". האט ער מיר דערציילט אז ער איז געווען אן איינפאכער פלייש האקער. און ער האט זיך געפירט אויב ער האט געקויפט א שיינע גוטע פעטע בהמה, האט ער געזאגט אז דאס לייגט מען אוועק "לכבוד שבת", האב איך איהם געענטפערט "וואויל איז דיר אז דו האסט זוכה געווען דערצו, - דער שבת בלייבט נישט שולדיג פאר קיינעם, ער האט דיר גוט באצאהלט".
(ר' יודא אסאד)
והנה סלם מצב ארצה (כח-יב) סלם איז ראשי תיבות "סעודת ליוי מלכא" די סעודת מלוה מלכה איז "מצב ארצה" מענטשן קוקן דאס נישט אהן ווייל מען מיינט אז עס איז נישט קיין גרויסע זאך אבער באמת איז "וראשו מגיע השמימה" זיין שפיץ און גרויסקייט דערגרייכט ביזן הימל.
מצב ארצה (שם) מצב ארצה. איינער וואס האלט זיך קליין צום ערד "וראשו מגיע השמימה" דערגרייכט זיין גרויסקייט ביזן הימל, און ער איז זוכה אז "והנה ה' נצב עליו" די שכינה רוהט אויף איהם
(אורח לחיים)
והנה מלאכי אלקים עולים ויורדים בו. (שם) ווער האט עם דערווייל אפגעהיטן אין די צייט וואס די ערשטע מלאכים זענען געווען אין הימל און די אנדערע מלאכים זענען נאכנישט אראפגעקומען. שטייט ווייטער "והנה ה' נצב עליו" זאגט רש"י "לשמרו" איהם צו היטן ווייל דער מלאך איז נאך נישט אראפגעקומען.
(רבי ר' העשיל זי"ע)
ויקץ יעקב משנתו. (כח-טז) יעקב האט זיך פארעקלט פון זיין שלאף
(אמרי חיים)
אכן יש ה' במקום הזה ואנכי לא ידעתי (שם) יעקב אבינו האט געוואוסט אז מ'קן דינען דעם אייבערשטן מיט לערנען תורה, ווי ער האט געטוהן פערצן יאהר בבית עבר, אבער אז ,אכן יש ה' במקום הזה" מ'קן דינען דעם באשעפער אפילו אויף די פלאץ מיט שלאפן דאס ,ואנכי לא ידעתי" האב איך נישט געוואוסט
(אוהב ישראל)
ויספר ללבן את כל הדברים האלה (כט-יג) די ווערטער "את כל הדברים האלה" זענען ראשי תיבות, א'ל ת'תמה כ'י ל'א ה'באתי ד'בר, ב'רכוש ר'ב י'צאתי מ'ביתי, ה'לך א'ליפז ל'קח ה'כל. דאס מיינט, זאלסט זיך נישט ווינדערן אז איך האב נישט געברענגט קיין זאך, מיט א גרויס פארמעגן בין איך ארויס פון מיין הויז, איז אליפז געגאנגען און אלעס צוגענומען)
(ר' יודא אסאד)
וילך חרנה, (שם) זאגט רש"י יצא ללכת לחרן, לכאורה שטייט דאך אין רש"י סוף פרשת תולדות (כח-ט) אז יעקב איז ערשט געוועהן פערצן יאר בבית עבר, פארוואס איז ער נישט גלייך געגאנגען צו חרן חתונה האבן? נאר די גמרא זאגט אין קידושין דף כט: [לויט די פשט פון תוספות בשם רבינו תם] אז איינער וואס האט געלט קען ערשט חתונה האבן און נאכדעם לערנען תורה, אבער איינער וואס האט נישט קיין געלט, וועט ער דאך נישט קענען לערנען נאך די חתונה, זאל ער קודם לערנען תורה, און נאכדעם חתונה האבן. ווען יעקב איז ארויס פונ'ם טאטע'ס הויז האט ער געהאט געלט, האט ער געוואלט גיין קיין חרן חתונה האבן אין דערנאך לערנען, אבער אויפן וועג האט דאך אליפז אלעס צוגענומען האט ער געדארפט קודם גיין לערנען תורה און נאכדעם חתונה האבן.
(חיד"א בשם מהר"ם כהן)
השמר לך פן תדבר עם יעקב מטוב עד רע (לא-כד) פארוואס האט לבן געזאגט "מטוב עד רע", ממילא "עד רע, אבער פארוואס זאל ער נישט זאגן קיין גוטס? זאגט דער הייליגער כתב סופר אזוי. עס ווערט געברענגט אז פארוואס זענען די אמהות געווען עקרות, כדי אז מען זאל נישט זאגן אז פון די ברכה פון לבן, וואס ער האט אנגעוואונטשן "אחתינו את היי לאלפי רבבה" זענען זיי געהאלפן געווארן. אזוי וועלן זיי אליין דארפן מתפלל זיין און דער אייבערשטער וועט זיי העלפן אין זייער אייגענע זכות. וועגן דעם האט דער אייבערשטער געזאגט צו לבן: "רעד נישט צו יעקב אפילו קיין גוטע זאכן, ווייל קוק וואס עס איז געווארן פון דיין ברכה צו די מאמע רבקה, אז די אמהות זענען פון דעם געווארן עקרות.
(שמעתי)
ויחלום והנה סולם מצב ארצה וראשו מגיע השמימה... עולים ויורדים בו. דער ווארט "סולם" איז בגמטריה 136 וואס דאס איז דער זעלבע גמטרי' פון דעם ווארט "ממון". דער סולם דאס מיינט דער ממון איז אמאהל טאקע "מצב ארצה" עס איז טאקע גשמיות אבער "ראשו מגיע השמימה" מען קען אויפטוהן דערמיט צדקה און גמילת חסדים, אבער עס איז "עולים ויורדים" אויב מען נוצט די געלט אויף גוטע זאכן איז "עולים" אבער אויב נישט איז "יורדים בו".
(בעל שם טוב)
וישכב במקום ההוא.. והנה ה' נצב עליו. ערשט נאכדעם וואס מען איז בבחינת "וישכב במקום" דאס הייסט "בשפלות" ערשט דעמאלס קען מען אנקומען צו די מצב פון השראת השכינה.
(רבי יעקב יוסף מפולנאה, בעל התולדות)
אין זה כי אם בית אלקים וזה שער השמים. חז"ל זאגן (שבת לא) "חבל על דלית ליה דרתא, ותרעא לדרתא עביד" דאס מיינט, וויי איז צו ווער עס האט נישט קיין הויז און א טויער צו דעם הויז מאכט ער, דאס מיינט אז ער האט תורה אהן יראה. פון דא זעהן מיר אז תורה איז א טויער צוצוקומען צו יראת שמים. האט יעקב אבינו געזאגט "מה נורא המקום הזה" איך זעה אז איך האב זוכה געווען צו יראת שמים קומט אויס אז "אין זה כי אם בית אלוקים" דאס איז דער הויז, "וזה" און די תורה וואס איך האב שטענדיג געלערנט "שער השמים" דאס איז געווען די טוער אנצוקומען צו די הויז.
גנוב הוא אתי...ויאמר לבן הן לו יהי כדבריך (ל-לג-לד) ווי באקאנט טרפן מיר אז רשעים זוכן אייביג אויס עוולות ביי ערליכע יודן און זאגן "אה!! איך האב געכאפט דער ערליכע יוד מיט אן עוולה" און אזוי ווילן זיי זיך צודעקן זייער שאנד. דאס האט דער רשע לבן דא געזאגט "הן-אה!! הלואי זאל איך דיר שוין כאפן ביי אן עוולה פון גניבה.
(חתם סופר)
הן עוד היום גדול לא עת האסף המקנה (כט-ז) איז שווער פארוואס האט זיי יעקב געדארפט אויסלערנען אז ווען עס איז נאך טאג נעמט מען נאכנישט צוזאמען די שאף? נאר ווייל נעכטן איז די זוהן אונטער געגאנגען פרי כדי יעקב זאל נעכטיגן ביי די הר המוריה, האבן די פאסטעכער געמיינט אז אויך היינט וועט די זוהן אונטער גיין פרי האבן זיי שוין געוואלט צוזאמען נעמען די שעף, האט זיי יעקב געזאגט: "היינט איז נישט ווי כעכטן, היינט ווערט נאכט געהעריג, איר קענט ווייטער פאשן די שאף.
הר"ר יונתן אייבשיץ)
הן עוד היום גדול לא עת האסף המקנה (שם) דער הייליגער ר' מאיר'ל פרעמישלאן זי"ע האט אזוי מתפלל געווען צום רבוש"ע: "רבונו של עולם, "לא עת האסף המקנה" אויב עס איז נאכנישט די צייט צוזאמען צו נעמען דיינע שעפעלעך פון גלות "השקו הצאן ולכו רעו" כאטש דערווייל טרענק זיי אן זיי זאלן האבן פרנסה בריוח.
ויאהב גם את רחל מלאה (כט-ל) "ויאהב גם את רחל" יעקב האט ליב געהאט רחל "מלאה" ווייל זי האט איבער געגעבן די סימנים פאר לאה, און געזעהן אז זי האט אזעלכע גוטע מעשים.
(אלשיך הקדוש - כלי יקר)
הפעם ילוה אישי אלי (כט-לד) יעצט וועט זיך מיין מאן מוזן באהעפטן מיר צו העלפן ווייל איך האב שוין דריי קינדער, און נאר צוויי הענט צו האלטן, וועט ער מוזן צולייגן זיין האנט.
(חזקוני)
הפעם אודה את ה'....ותעמוד מלדת (כט-לה) ווייל זי האט נאר געדאנקט דעם אייבערשטן אויף פריער, און נישט געבעטן אויף ווייטער, האט זיך אויפגעהערט צו געבוירן, ווייל מ'דארף אלעמאל זאגן: "געלבויבט השי"ת, דער אייבערשטער זאל ווייטער העלפן" דאס הייסט בעטן אויף ווייטער.
(החוזה מלובלין זי"ע)
שפעטער שטייט וישא יעקב רגליו וילך ארצה בני קדם פארוואס שטייט קודם סתם "וילך" און נאכדעם שטייט "וישא יעקב רגליו" וואס דאס מיינט אז יעקב אבינו איז שנעל געגאנגען?
נאר מ'קען ענטפערן אז די גמרא זאגט (ברכות ו:) אז מען טאר נישט לויפען פון בית הכנסת, אבער אויב מען לופט ארויס פון בית הכנסת צו גיין לערנען אין בית המדרש איז מותר צו לויפן, ווייל ער לויפט דאך כדי מקיים זיין א דבר מצוה.
יעצט ווען יעקב איז ארויסגעגאנגען פון ארץ ישראל קיין חוץ לארץ איז ער נישט געלאפן, ווי די הלכה איז אז ווען מען גייט ארויס פון אן הייליג ארט זאל מען נישט לויפן, אבער יעצט וויבאלד השי"ת האט אים געזאגט אז והשיבותיך אל האדמה הזאת (פסוק טו) קומט אויס אז דורך דעם גיין קיין חוץ לארץ וועט ער נאכדעם צוריק גיין קיין ארץ ישראל, אויב אזוי ווי שנעלער ער גייט קיין חוץ לארץ קומט ער שנעלער צוריק קיין ארץ ישראל, מעג ער דאך גיין שנעל, ווייל דאס גיין שנעל קיין חוץ לארץ ברענגט צו אז ער זאל שנעלער צוריקיקומען קיין ארץ ישראל, דעריבער איז ער שוין געגאנגען שנעל.
חתם סופר
כי בא השמש.
די גמרא זאגט אז די זון איז אונטער געגאנגען מיט צוויי שעה פריער, זאגט די כלי יקר די רמז דערפון איז ווייל די גמרא זאגט אז שטייט אין פסוק ונושנתם בארץ - אז מ'וועט זיין אין ארץ ישראל כמנין ונושנתם - 852 יאר, און נאכדעם וועט ח"ו קומען שלעכט'ס אויף די יודען ר"ל. אזוי ווי השי"ת האט דאס נישט געוואלט מקיים זיין, האט ער מקדים געווען פון די צאל פון ונושנתם צוויי יאר כדאי אז די צרות זאלען נישט קומען, אין מדרש שטייט אז דא האט מען פאר יעקב געוויזען דעם חורבן ממילא איז די זון אינטערגעגאנגען מיט צוויי שעה פריער א רמז אויף דעם.
ויקח מאבני המקום וישם מראשתיו.
רש"י זאגט "עשאן כמין מרזב סביב לראשו שירא מפני חיות רעות" - יעקב האט געלייגט שטיינער ארום זיין קאפ ווייל מורא ער האט געהאט פון חיות רעות.
מען קען מסביר זיין דער טעם פארוואס יעקב האט יעצט מורא געהאט פון חיות רעות, ווייל ווען יעקב האט אפגעקויפט די בכורה פון עשו האט יעקב געזאגט צו עשו "השבעה לי" און עשו האט געשוואוירן, אזוי ווי עס שטייט אין פסוק "וישבע לו". יעצט האט אבער עשו געוואלט קומען הרג'ענען יעקב אויף דעם וואס ער האט צוגענומען פון איהם די בכורה, און ער האט געוואלט צושטערען די שבועה וואס ער האט געשוואוירן פאר יעקב. און די גמרא זאגט (שבועות לט:) "שחלה שבועה על שניהם" - אז אויב מען האלט נישט איין דאס וואס מען האט געשוואוירן קומט א עונש סיי אויף דער וואס האט געשוואוירן און סיי אויף דער וואס האט געמאכט יענעם שווערן. און די משנה זאגט אין מסכת אבות (פ"ה מ"ט) "חיה רעה באה לעולם על שבועת שוא" - א שלעכטע חיה קומט אויף דער וועלט וועלכע ברענגט אום די מענטשן צוליב די עבירה פון פאלש שווערן.
וויבאלד יעקב איז דער וואס האט געמאכט עשו שווערן אויף די בכורה, און יעצט קומט דאך עשו מבטל זיין די שבועה, האט יעקב יעצט מורא געהאט אז ער וועט געשטראפט ווערען אויף די פאלשע שבועה דורך חיות רעות איבער דעם האט ער געמאכט א מרזב.
כתב סופר
ויקץ יעקב משנתו ויאמר אכן יש ה' במקום הזה.
מען קען מרמז זיין אין דעם פסוק וואס ס'שטייט אין ספר בני יששכר א טעם פארוואס העלפט תשובה נאר פאר אידן און נישט פאר גוים, ווייל מיר זענען קינדער פון השי"ת, און השי"ת איז פאר אונז ווי א טאטע, און די הלכה איז אז "אב שמחל על כבודו, כבודו מחול", פאר דעם העלפט תשובה. אבער די גוים זענען קנעכט פאר השי"ת, און השי"ת איז פאר זיי ווי א קעניג, און "מלך שמחל על כבודו, אין כבודו מחול", פאר דעם העלפט נישט קיין תשובה פאר די גוים.
אבער עס איז דא א מחלוקת אין די גמרא ווען אידן טוהן נישט דעם רצון ה' צו עס העלפט ביי זיי תשובה, לויט ר' יודא ווערן זיי אנגערופן קנעכט, וועט נישט העלפן קיין תשובה. און לויט ר' מאיר ווערן זיי נאך אלץ אנגערופן קינדער פון השי"ת, און עס העלפט יא תשובה.
דער רבי זי"ע אין דברי יואל איז מסביר פארוואס מיר פסק'נען נישט ווי ר' מאיר, ווייל די חכמים האבן נישט פארשטאנען זיין פסק, אבער השי"ת וואס פארשטייט ר' מאיר'ס פסק, פסק'נט יא ווי ר' מאיר אז עס העלפט אייביג תשובה פאר אידישע קינדער.
דאס איז די פשט אין פסוק "ויקץ יעקב משנתו" ער האט תשובה געטוהן, ווי עס שטייט "עורו ישנים משינתכם". און לכאורה ווי אזוי העלפט תשובה, האט ער געזאגט "אכן יש ה' במקום הזה" - דאך איז דא השראת השכינה, און השי"ת פסק'נט אזוי ווי ר' מאיר אז עס העלפט אלעמאל תשובה פאר אידישע קינדער.
כ"ק מהר"א מסאטמאר שליט"א
אכן יש ה' במקום הזה ואנכי לא ידעתי.
האט ר"ר שמשון מאוסטראפאלא ז"ל מרמז געווען ווייל אין די כסא פון השי"ת איז אויס געמאלען "אריה כרוב נשר יעקב", האט יעקב געזאגט "אכן" יש ה' המקום הזה - אריה כרוב נשר האב איך געוויסט, אבער ו"אנכי" - אריה כרוב נשר יעקב דאס לא ידעתי האב איך שוין נישט געוויסט.
ושבתי בשלום אל בית אבי והיה ה' לי לאלקים. רש"י שלא ימצא פסול בזרעי.
לכאורה דארף מען פארשטיין וואס איז די שייכות צווישן די פסוק און די רש"י?
נאר די גמרא זאגט: ווער עס איז א תלמוד חכם, און זיין זוהן אין זיין אייניקל זענען תלמידי חכמים, גייט נישט די תורה אוועק פון זיי אויף אייביג. זאגט תוס' אז דאס איז נאר ווען זיי זעהן זיך אלע דריי אינאיינעם און זענען עוסק בתורה.
דאס איז געווען די כוונה פון יעקב אבינו ע"ה אז ווען ער וועט אויפשטעלן די שבטים וועט ער שנעל אהיימקומען צום טאטן אין שטוב, וועט דאס זיין אלע דריי דורות צוזאמען וואס זענען עוסק צוזאמען אין תורה, וועט ער זיין פארזיכערט אז די תורה הק' וועט קיינמאל נישט אפגעטוהן ווערן פון זיי.
דאס זאגט דער פסוק, "ושבתי בשלום אל בית אבי" - וועט זיין אלע דריי דורות צוזאמען, "והיה ה' לי לאלקים", זאגט רש"י "שלא ימצא פסול בזרעי" - ווייל די תורה הק' וועט זיך קיינמאל נישט אפטוהן פון זיי, אזוי ווי עס שטייט אין פסוק "לא ימושו מפיך ומפי זרעך ומפי זרע זרעך אמר ה' מעתה ועד עולם".
ברך משה
הכי אחי אתה ועבדתני חנם.
לכאורה איז שווער צו פארשטיין ווען איז לבן געווארן אזוי ערליך אז ער זאל נישט קענען באשטיין אז יעקב זאל ארבייטען ביי אים און ער זאל אים נישט באצאלען?
נאר יעקב האט געזען אז זייט ער איז דארט איז אלעס געבענטשט און עס איז אריין די ברכה אין אלעס, איבערדעם האט ער נישט געזאגט זיין פרייז כדי לבן זאל איינזעהן אז ער איז אנדערש ווי אנדערע ארבייטער'ס, און ער דארף אים צאלן מער. דעריבער האט לבן אים געזאגט הכי אחי אתה - נאר ווייל די ביסט מיין ברודער "ברמאות" ווילסטו ארבייטן יעצט בחנם און שפעטער וועסטו מיר זאגען א גרויסע פרייז, ניין! "הגידה לי מה משכרתך" זאגט מיר שוין אויס וויפיל די ווילסט און נישט קום שפעטער און בעט אסאך.
באר מים חיים
ויאמר לבן טוב תתי אותה לך מתתי אותה לאיש אחר.
ספרים טייטשען ברמז די מספר קטן פון תתי איז 9 די זעלבע פון לאה, און מתתי איז די מספר קטן 13 די זעלבע ווי רחל.
דאס האט לבן מרמז געווען, אז פאר יעקב גייט ער געבן לאה, אבער רחל פאר א צווייטן, "טוב - תתי אותה לך", לאה געב איך פאר דיר, אבער "מתתי - אותה לאיש אחר", רחל געב איך פאר א צווייטען מאן.
הן עוד היום גדול לא עת האסף המקנה השקו הצאן ולכו רעו. רש"י ברענגט דער מדרש רבה אז יעקב האט זיי מוסר געזאגט, אויב איר זענט געדינגענע אויפ'ן טאג, האט איר נאך נישט געענדיגט אייער ארבייט. אלע מפרשים פרעגן, וואס האט יעקב דא געוואלט פון זיי, פרעמדע מענטשן און ער זאגט זיי מוסר?
דער ספורנו ענטפערט, ווייל א צדיק קען נישט דערליידן ווען ער זעהט א צווייטע טוען אן עולה, ממילא האט ער זיי מוסר געזאגט.
עס ווערט געברענגט א שיינע פשט דערויף אין דברי ישראל צו פארענטפערן די כונה פון יעקב. ווייל א נאכט פאר דעם האט יעקב גענעכטיגט ביי הר המורי'. רש"י ברענגט פון דער מדרש אז די זין איז אונטערגעגאנגען פאר די צייט כדי יעקב זאל דארט נעכטיגן. אין מדרש שטייט אז עס איז אראפגעגאנגען צוויי שעה פאר די צייט. די פאסטעכערס האבן נישט געוואוסט אז דאס איז געווען אלץ א נס פאר יעקב, זיי האבן געמיינט אז די טאג איז געווארן קערצער מיט צוויי שעה, האבן זיי היינט צוזאמען געברענגט די שעף צוויי שעה פריער מיינענדיג אז עס גייט יעצט ווערן נאכט. קומט אויס אז יעקב איז געווען א גורם צו זייער טעות, וועגן דעם האט ער געשפירט אז ער דארף זיי זאגן "הן עוד היום גדול", און נאר נעכטן איז דאס געשעהן וועגן א געוויסע סיבה.
******
דער שטיין וואס יעקב אבינו האט אראפגענומען פון די ברינע אין פעלד נעבען חרן, איז געוועהן א משא פאר 40 מענטשן צו טראגן. (מדרשים)
******
די דריי אבות האבן מתקן געוועהן די דריי תפלות וואס מיר דאווענען יעדן טאג:
אברהם אבינו האט מתקן געוועהן תפלת שחרית ווי עס שטייט אין פסוק "וישכם אברהם בבוקר אל המקום אשר עמד שם", און עמידה מיינט תפלה, שנאמר "ויעמוד פנחס ויפלל".
יצחק אבינו האט מתקן געוועהן תפלת מנחה שנאמר "ויצא יצחק לשוח השדה", און שיחה מיינט תפלה, שנאמר "אשפוך לפניו שיחי".
יעקב אבינו האט מתקן געוועהן תפלת ערבית שנאמר "ויפגע במקום", און פגיעה מיינט תפלה, שנאמר "ואל תפגעו בי".
אמאל איז געשעהן א מעשה, א תלמיד איז געקומען פאר ר' יהושע און ער האט איהם געפרעגט וועגן די תפלה פון מעריב, צי דאס איז א חובה (מען מוז דאווענען), אדער עס איז נאר א רשות (אויב מען וויל קען מען דאווענען), האט ר' יהושע איהם געענטפערט עס איז א רשות, דערנאך איז דער תלמיד געקומען פאר רבן גמליאל הנשיא, און ער האט איהם געפרעגט די זעלבע שאלה, האט רבן גמליאל געענטפערט תפלת ערבית איז חובה, האט דער תלמיד געזאגט פאר רבן גמליאל, ר' יהושע האט דאך מיר געזאגט מעריב איז א רשות!, ווי רבן גמליאל האט דאס געהערט, האט ער געזאגט "ווארט ביז די תלמידי חכמים וועלן אריין קומען אין בית המדרש, און מיר וועלן זעהן ווי אזוי די הלכה איז", ווען אלע תנאים זענען שוין געוועהן אין בית המדרש, האט דער תלמיד זיך אויפגעשטעלט און געגעבן א פרעג "וואס איז דער דין, מעריב איז רשות אדער א חובה?", האט רבן גמליאל זיך אויפגעשטעלט און געזאגט "עס איז א חובה", דערנאך האט ער ווייטער זיך אויסגעדרייט צו די חכמים און געזאגט, איז דען דא עמיצער צווישן ענק וואס האלט אנדערש פון מיר?, האט זיך ר' יהושע אנגערופען "ניין", האט רבן גמליאל געזאגט "מען האט מיר נאך געזאגט פון דיין נאמען אז דו האסט געפסק'נט רשות". דערנאך האט רבן גמליאל ווייטער געזאגט "מיר זענען דאך ביידע לעבעדיגע מענטשן, ווי אזוי ווילסטו אפלייקענען וואס דו האסט אליין געזאגט", ר' יהושע איז אזוי געבליבען שטיין, און רבן גמליאל האט ווייטער געדרש'נט.
ווי די אנדערע תנאים האבן געזעהן ווי ר' יהושע ווערט אזוי פארשעמט, און דאס איז נישט געוועהן דאס ערשטע מאהל וואס רבן גמליאל האט וויי געטוהן פאר ר' יהושע, האבן זיי זיך אנגעשמועסט אז זיי וועלן מאכן רבן גמליאל אויס נשיא. האבן זיי אנגעהויבן קלערן, וועמען זאל מען מאכן פאר נשיא אויף זיין ארט, זאלן מיר מאכן ר' יהושע נשיא, וועט רבן גמליאל האבן אסאך צער, זאלן מיר מאכן רבי עקיבא, ער האט נישט קיין זכות אבות (ער האט געשטאמט פון פשוטע מענטשן), האבן זיי מורא אז רבן גמליאל'ס הקפדה קען איהם שאַטן, האבן זיי זיך אנגעקלערט אז זיי וועלן מאכן ר' אלעזר בן עזרי' פאר נשיא, וויבאלד ער איז א גרויסער חכם, און ער איז א גביר, וואס אויב מען וועט עפעס מוזן ערלעדיגן ביים קיסר קען ער גיין, און ער איז א מיוחס (ער איז דער צענטער דור פון עזרא הסופר), האט ער דאך זכות אבות וועט איהם נישט שאַטן קיין הקפדה פון רבן גמליאל.
זענען זיי געגאנגען צו ר' אלעזר בן עזרי' און זיי האבן איהם געפרעגט צי ער וויל ווערן דער נשיא, האט ער זיי געזאגט ער וועט פרעגען אן עצה ביי זיך אין שטוב, איז ער אהיים געגאנגען און ער האט זיך געפרעגט ביי זיין ווייב וואס זי זאגט דערצו, האט זי געענטפערט, עס קען זיין מען וועט דיך מארגן מאכן אויס נשיא, אויף דעם האט ער איר געזאגט, א מענטש זאל זיך אפילו באניצען איין טאג מיט א טייערע קריסטאל גלאז, אפילו אויב עס קען זיך מארגען צוברעכן (דאס איז א משל, אז מען געבט א מענטש א גוטע זאך, זאל ער דאס אננעמען, אפילו אויב מען וועט עס אוועק נעמען פון איהם), האט זי איהם ווייטער געזאגט אבער דו האסט נישט קיין ווייסע בארד און מען וועט נישט האבן קיין דרך ארץ פאר דיר, איז געשעהן א נס און יענע נאכט איז איהם געוואקסן אכצן שורות פון ווייסע האר אין זיין בארד (ער איז נאר אלט געווען אכצן יאהר דעמאלסט).
מיט א צייט שפעטער, האט רבן גמליאל איבער געבעהטן ר' יהושע, און מען האט איהם צוריק אויפגענומען אלץ נשיא, רבן גמליאל פלעגט צו האלטן א דרשה יעדע צוויי שבתים, און ר' אלעזר בן עזרי' איז אויך ווייטער געבליבען נשיא, און האט געדרשנ'ט דעם דריטן שבת.
צום גאון און צדיק ר' יוסף חיים זוננפעלד האט אמאל אפגעשטאט א באזוך דעם עסטרייכישען קייזער, און ווי פארשטענדליך איז ביי ר' יוסף חיים אין שטוב געווען
נאר אפאר אלטע שטרויענע בענקלעך און א אלטע טיש וכדומה.
בלית ברירה האט ער מכבד געווען דעם מלך צו זיצן אויף די בענקעל. אזוי זיצענדיג האט פאסירט אז די בענקל האט זיך צושפאלטן און דער מלך איז אראפגעפאלן.
אלע באטייליגטע האבן זיך זייער דערשארקן, ווער ווייסט צו וואספארא צרות דאס וועט צו ברענגען.
האט זיך ר' יוסף חיים אויפגעשטעלט און זיך געוואנדען צום אויפגערעגטן קייזער, און געזאגט ברוב חכמתו: איך וועל מסביר זיין פאר'ן קעניג וואס דא האט פאסירט, מיר געפינען ביים זיידן יעקב ווען ער האט זיך געלייגט שלאפן האט ער ארומגעלייגט 12 שטיינער ארום זיך, האבן די שטיינער אנגעהויבן צו קריגן צווישן זיך, יעדער האט געוואלט האבן די זכייה צו האבן די קאפ פון יעקב אויף זיך, האט פאסירט א נס אז פון אלע קליינע שטיינער איז געווארן איין גרויסע שטיין.
פירט אויס ר' יוסף חיים - די זעלבע האט דא פאסירט, אלע קליינע לעכער פון די שטרויענע בענקל האבן געוואלט האבן די זכיה אז דער קייזער זאל אויף זיי זיצן, האט פאסירט די זעלבע נס ווי ביים זיידן יעקב, אז פון אלע קליינע לעכער איז געווארן איין גרויסע לאך...
פרעגט אים ר' מאיר'ל: א לייטער קען דאך נישט שטיין נאר ווען עס האלט זיך אן אין א וואנט אדער א אנדערע זאך, עס קען זיך נישט האלטן אין די לופט, ווי אזוי האט זיך דער לייטער געהאלטן? האט ר' יואל געווינקן פארן קינד אז ער זאל נישט ענטפערן, האט ר' מאיר'ל גענטפערט: ווען אידן זאגן "יהא שמיה רבא" ווערט א לאך אין הימל, און אויף דעם לאך האט זיך דער לייטער געהאלטן...
ב. פארוואס זאגן מיר דעם פסוק והוא רחום פאר מעריב? ווייל מעריב איז כנגד די הקטרת איברים ופדרים וואס מ'האט מקטיר געוועהן ביינאכט און זיי זענען געוועהן א כפרת עון וועגן דעם זאגן מיר והוא רחום.
ג. "ואולם לוז שם העיר לראשונה". פארוואס לאזט די תורה מיך הערן אז די נאמען פון די שטאט האט געהייסן לוז? ווייל פון די שטאט האט זיך אנגעהויבן די בריאות העולם, אזוי ווי די גמרא זאגט אז די ביין פון ווי עס וועט זיין תחיית המתים איז "לוז השדרה". (רבינו בחיי)
ד. פארוואס האבן די אנשי כנסת הגדולה מתקן געוועהן 18 ברכות אין די שמונה עשרה? ווייל די אבות הקדושים האבן דאך מתקן געוועהן צו דאווענען שחרית מנחה און מעריב, און 18 מאהל שטייט אין די תורה "אברהם יצחק יעקב", כנגד דעם זאגן מיר 18 ברכות. (ירושלמי ברכות פ"ד)
ה. אסף אלקים את חרפּתי. פארוואס פירט מען זיך אז ביי א תנאים און א חופּה צעברעכט מען א כלי, קען מען זאגן בדרך צחות ווייל רש"י זאגט אויפ'ן פּסוק "אסף אלקים את חרפּתי", איצט וועל איך שוין נישט האבן קיין בושות אויב ס'וועט זיך צעברעכן א כלי, ווייל איך וועל דאס קענען אנווייזן אויף מיין קינד, אז ער האט דאס געטאן. דאס איז מען מרמז ווען מ'צעברעכט די כלי, אז פון דעם זיווג וועלן נאך ארויסקומען דורות, און מ'וועט רואיג קענען צעברעכן כלים און נישט ליידן בושות, ווייל עס וועט זיין אויף וועמען ארויפצולייגען די עוולות. (אמרי נועם - דזשיקוב)
ו. ס'שטייט פון רבי'ן פון לובלין זי"ע אז ווען מ'זאגט "ברוך השם", דארף מען תיכף צולייגען "דער אייבעשטער זאל העלפן ווייטער" און א ראיה דערצו פון די וואך, רחל האט געזאגט ווען זי האט געהאט יודא, הפעם אודה את ה' איך לויב השי"ת פאר די גוט'ס וואס ער האט מיט מיר געטון און זי האט נישט געבעטען אויף ווייטער וועגען דעם שטייט נאכדעם ותעמוד מלדת - זי איז געבליבען שטיין פון האבען קינדער ווייל זי האט נישט געזאגט "דער אייבעשטער זאל ווייטער העלפען" פון דא זעהט מען די גרויסקייט דערפון.
ז. וישא יעקב רגליו. זאגט רש"י: נשא לבו את רגלו ונעשה קל ללכת. ווען א מענטש איז גוט הונגעריג וועגט ער מער ווי נאכ'ן עסן ווען ער האט זיך שוין אנגפילט מיט אסאך ברויט, פארוואס? ווייל דער כח האש וואס ווערט נתעורר ביים מענטש פון דעם ברען פון הונגער האט א געוויכט און מאכט דעם מענטש ער זאל וועגן מער, פונקט ווי מען זעהט ממש בחוש אז ווען מען גליט אייזן מיט פייער וועט דער אייזן מער וועגן ווי פריער, ווייל דער כח האש הא א כובד אין זיך. (שיטה מקובצת ערכין יט בשם הרא"ש)
עס איז שווער פארוואס דארף שטיין ברויט צו עסן, און קליידונג צו אנקליידן, אוודאי ברויט עסט מען, און קליידער טוט מען אן.
דער תירוץ איז אז יעקב אבינו וואס איז יעצט געגאנגען אין לבן'ס הויז האט געבעטין השי"ת אז ער זאל האבן אזא ברויט, און עסן וואס איז ריכטיג כשר, וואס ער קען עסן, ווייל א איד קען דאך נישט עסן אלעס נאר מיט א ריכטיגע השגחה וואס איז גלאט כשר, אויך די מלבושים פון א איד זענען דאך ספעציעלע מלבושים זיי מוזן זיין אידיש, און אוודאי עס זאל זיין ריין פון שעטנז, דערפאר האט יעקב אבינו געבעטען אז ער זאל האבן לחם לאכול, ברויט וואס ער קען עסן, און בגד ללבוש, אזעלכע קליידער וואס ללבוש, ער קען אנטון.
(ספרים הקדושים)
ויאהב גם את רחל מלאה (פ' כ"ט פסוק ל')
עס איז שווער (א) וואס מיינט גם, דאס מיינט ער האט ליב געהאט אויך רחל, ער האט דאך ליב געהאט רחל מער פון לאה, קען מען דאך נישט זאגן אז יעקב האט ליב געהאט "אויך" רחל. נאך איז שווער (ב) וואס מיינט מלאה, מער פון לאה ער האט דאך נישט ליב געהאט לאה ווי עס שטייט אין פסוק ל'.
דער תירוץ איז, אז ווען יעקב אבינו האט געזעהן דאס גרויס צדקות פון רחל אז זי האט איבער געגעבין די סימנים פאר לאה כדי זי זאל נישט פארשעמט ווערן, האט יעקב אבינו זי נאך מער ליב געהאט פאר אירע גוטע מדות דאס מיינט "מלאה" דורך לאה פון דעם וואס רחל האט געטוהן צו לאה
. (ישמח משה)
הפעם ילוה אישי כי ילדתי לו שלשה בנים… שמו לוי (פ' כ"ט פסוק ל"ד)
לאה האט געזאגט אז יעקב וועט יעצט מוזן מיר ארויס העלפין ווייל ביז יעצט האב איך נאר געהאט צוויי (2) קינדער האב איך זיי געקענט נעמען איינעם ביי די רעכטע האנט, און דעם צווייטן ביי די לינקע האנט, אבער יעצט האב איך דאך שוין דריי (3) קינדער מוז מיין מאן מיר שוין צוהעלפין.
(חזקוני)
מען קען עס פארשטיין, ווייל ווען א מענטש גייט ארויס פון א ארט קען זיין דערצו צוויי סיבות א) ער מוז אוועק גיין פון זיין פריערדיגן ארט ווייל ער קען דארט נישט בלייבן , ווייל מען טשעפעט אים דארט , ער האט מורא דארט צו בלייבן, ב) ער גייט אוועק פון זיין פריערדיגן ארט ווייל ער מוז אנקומען צום צווייטן ארט. ער דארף זיין אין זיין נייע פלאץ ער וויל דארט וואוינען , איינקופן, אדער פארקויפ'ן .
ווען ער וויל אוועק גיין פון זיין פריערדיגן ארט ווייל ער קען דארט נישט בלייבען איז זיין תכלית "ויצא" טאמער איז זיין ציל צו קומען אויף דעם נייעם ארט רופט זיך דאס "וילך" ער וויל דאך גיין צום נייעם ארט.
ביי יעקב אבינו האט זיך צוזאם גענומען צוויי צילן א) ער האט געמוזט אנטלויפען פון באר שבע ווייל ער האט געציטערט פון עשו , ער זאל אים נישט הרג'נען ,דערפאר איז דא געווען איין מחשבה אז "ויצא יעקב מבאר שבע" אוועק פון דערהיים. דער צווייטער זאך וואס ער האט געדארפט טוהן איז געווען "וילך חרנה" צו גיין קיין חרן חתונה האבן מיט די הייליגע אמהות , און אויפשטעלין די צוועלף הייליגע שבטים .
(אהל יעקב- דובנא )
וילך חרנה שפעטער שטייט וישא יעקב רגליו וילך ארצה בני קדם פארוואס שטייט קודם סתם "וילך" און נאכדעם שטייט "וישא יעקב רגליו" וואס דאס מיינט אז יעקב אבינו איז שנעל געגאנגען (ועיין פירוש רש"י)
דער תירוץ איז אז די גמרא זאגט (ברכות ו' ע"ב) אז מען טאר נישט לויפען פון בית הכנסת אבער אויב מען לופט ארויס פון בית הכנסת צו גיין לערנען אין בית המדרש איז מותר צו לויפן ווייל ער לויפט דאך כדי מקיים זיין א דבר מצוה (עיין שם במהר"ש ומג"א או"ח סימן צ')
יעצט ווען יעקב איז ארויסגעגאנגען פון ארץ ישראל קיין חוץ לארץ איז ער נישט געלאפין , ווי די הלכה איז אז ווען מען גייט ארויס פון אן הייליג ארט זאל מען נישט לויפן, אבער יעצט ווי באלד השי"ת האט אים געזאגט אז והשיבותיך אל האדמה הזאת (פסוק ט"ו) קומט אויס אז דורך דעם גיין קיין חוץ לארץ וועט ער נאכדעם צוריק גיין קיין ארץ ישראל, אויב אזוי ווי שנעלער ער גייט קיין חוץ לארץ קומט ער שנעלער צוריק קיין ארץ ישראל מעג ער דאך גיין שנעל , ווייל דאס גיין שנעל קיין חוץ לארץ ברענגט צו אז ער זאל שנעלער צוריקיקומען קיין ארץ ישראל
(חתם סופר,ח"א ע"א קל"ו)
ויצא יעקב מבאר שבע וילך חרנה זאגט רש"י "יצא ללכת לחרן" מען דארף צו פארשטיין וואס וויל רש"י מיט די ווערטער, נאך דארף מען צו פארשטיין די גמרא זאגט (מגילה י"ח) אז יעקב אבינו האט געלערנט אין בית המדרש פון עבר 14 יאהר עס איז שווער אז יצחק האט אים אנגעזגאט צו גיין צו לבן'ס הויז חתונה צו האבען פארוואס האט יעקב אבינו נישט געפאלגט און געגאנגען לערנען
דער תירוץ איז בהקדם די גמרא (קידושין כ"ט ע"ב) אז עס זענען דא צוויי שיטות וואס זאל דער מענטש טוהן,: א) זאל ער לערנען תורה און נאכדעם חתונה האבען ב) אבער חתונה האבען און נאכדעם לערנען תורה פירט אויס די גמרא (לפירוש תוס'] אז אויב מען איז רייך [אזוי ווי די בני ארץ ישראל] זאל ער קודם חתונה האבען און נאכדעם לערנען אבער אויב מען איז ארעם [ווי די בני בבל] זאל מען קודם לערנען און נאכדעם חתונה האבען כדי ער זאל האבן א רוהיגען קאפ צום לערנען.
יעצט ווען יצחק אבינו האט אוועקגעשיקט יעקב'ן פון באר שבע האט ער אים מיטגעגעבען א סאך געלט און דעמאלס איז דאך די הלכה אז מען האט פרנסה בריוח זאל מען קודם חתונה האבען און נאכדעם לערנען דערפאר האט אים יצחק באפוילען צו גיין גלייך צו לבן'ס הויז, אבער ווען אליפז איז נאכגעלאפן יעקב און ער האט אים צוגענומען זיין גאנצע געלט (מדרש אגדה כ"ח כ' ורש"י כ"ט י"א) האט ער דאך געמוזט קודם גיין לערנען און נאכדעם חתונה האבען, דערפאר איז ער יעצט געגאנגען לערנען פערצען יאהר.
דאס זאגט רש"י וילך חרנה "יצא ללכת לחרן" אז באמת איז ער טאקע געגאנגען צו גיין קיין חרן גלייך חתונה צו האבען , אבער עס האט זיך אנדערש אויסגעלאזט, נאכדעם וואס אליפז האט אים אלעס צוגענומען דערפארער האט קודם געלערנט פערצעהן יאר .
(מעשה רוקח להגה"ק רבי אלעזר אבד"ק בראד – אמשטרדם זצ"ל)
ויקח מאבני המקום דער מדרש (פ' ס"ח) ברענגט אז יעקב אבינו האט גענומען צוויי שטיינער [עיי"ש עוד שיטות] און געזאגט אויב די צוויי שטיינער וועלין ווערין איינס בין איך פארזיכערט אז אלע מיינע קינדער וועלין זיין ערליך . נישט ווי ביי מיינע עלטערין אברהם און יצחק, וואס זיי האבען געהאט ישמעאל און עשו . מען דארף צו פארשטיין וואס איז דער באדייט פון דעם אז עס ווערט איינס איז עס א צייכן צו ערליכקייט .
נאר וואו באקאנט אז יעקב אבינו'ס קינדער זענען געווארן אנגערופען "נפש" לשון יחיד (שבעים נפש) אבער עשו'ס קינדער ווערין אנגערופען "נפשות" א לשון רבים , ווייל יעדער האט געדינט צו א באזונדערע עבודה זרה . אבער יעקב אבינו מיט זיינע קינדער האבען געדינט צום ה' אחד (רש"י ויגש , מ"ו כ"ו)
דאס האט יעקב אבינו געזאגט אז אויב פון אלע שטיינער וועט ווערין איינס איז א סימן אז אלע קינדער וועלין האבען איין מחשבה און איין תכלית צו דינען צום אויבערשטען וואס ה' אלקינו ה' אחד .
(מגדנות נתן)
והנה סלם מוצב ארצה וראשו מגיע השמימה עס איז באקאנט אז סעודת מלוה מלכה איז זייער א חשובע סעודה און טאקע דערפאר איז דא אן עקסטרע סימן אין שלחן ערוך (או"ח סימן ש') צו ווייזען דאס חשיבות פון די סעודה (בס' רמזי שבת אות תשל"ב בשם הרבי מלובלין זי"ע)
סל"ם איז נוטריקון סעודת לוית מלכה , דאס זאגט דער פסוק אז והנה סל"ם סעודת לוית מלכה איז נצב ארצה שטייט ביי מענטשען אויף א נידריג ארט מענטשן ווייסן נישט דאס גרויס חשיבות דערפון אבער וראשו דאס חשיבות דערפון (ראש מיינט חשיבות , שנהי' לרא"ש ) מגיע השמימה דערגרייכט אין הימל , די סעודת מלוה דמלכה האט א גאר גרויס חשיבות ביי השי"ת .
(הרה"ק מרוזין זי"ע בשו"ת מור ואהלות, ראשי בשמים סוס"י י"א)
והנה סולם מצב ארצה וראשו מגיע השמימה והנה מלאכי אלקים עולים ויורדים בו דאס ווארט סולם ווען מען שרייבט עס מלא (מיט א וא"ו) באטרפעט עס אזוי פיהל ווי "ממו"ן (136).
דאס געלט וואס א מענטש האט, ליגט טאקע אויף דער וועלט אבער מען קען אויפטון גרויסע זאכן פאר'ן כבוד פון השי"ת – עס זענען אבער דא מענטשען [מלאכי אלקים – שלוחים פון השי"ת] וואס יורדים בו נידערען אראפ מיט דעם געלט זיי ווערין דורך דעם געלט בעלי גאוה און פארשווענדין דאס געלט אויף נארישקייטן.
מען דארף דאס געלט נוצן צום גוטן , אויף מצות ומעשים טובים , צדקה וחסד
(בעל שם טוב הקדוש)
צוריק צו “מדי שבת בשבתו ומועד במועדו”
ווער איז אונליין
באנוצערס וואס דרייען זיך דא: נישטא קיין איינגעשריבענע באנוצערס און 2 געסט


c: text/html

text:
בלאט 5 פון 5
געשריבן: דינסטאג פאברואר 20, 2007 4:52 pm
דורך יגרסהדותא
כ'האב אים אנגעפרעגט ער זאל מיר צוצייכענען צוויי מראה מקומות אין די ספרי אחרונים, און איך האב אים צוגעשריבן, אז ס'איז נישט קיין עמערדזשנסי, ער האט עס צייט צו מאכן שושן פורים, וע"ז ענה לי כנ"ל.
געשריבן: דינסטאג פאברואר 20, 2007 4:55 pm
דורך קרעמער
דאס טייטש: שושן פורים וועל איך זיין צי שיכור צו קענען זיצן ביים אינטערנעט און ענטפערן שאלות ותשובות.
געשריבן: דינסטאג פאברואר 20, 2007 4:56 pm
דורך סאכדעס
יישר כוח פאר אייך ביידן.
געשריבן: מיטוואך פאברואר 02, 2011 10:54 pm
דורך פארדינט
נאך איינס לכבוד חודש אדר
געשריבן: דאנארשטאג פאברואר 10, 2011 12:21 pm
דורך סתם_אזוי
אוי. די טרערן רינען פון געלעכטער.
היינטיגע צייטן וואלט מען שוין נישט צוגעלאזט אזעלכע לייטערס.
געשריבן: דאנארשטאג פאברואר 10, 2011 12:28 pm
דורך פונקטליך
דאכצעך אז זייטן קראך קען מען נישט קואוט'ן מער ווי 3 מאל
געשריבן: דאנארשטאג פאברואר 10, 2011 4:29 pm
דורך גלגלשלג
פארדינט האט געשריבן:נאך איינס לכבוד חודש אדר
נו א לייטער
געשריבן: דאנארשטאג פאברואר 10, 2011 6:00 pm
דורך פארדינט
גלגלשלג האט געשריבן:
פארדינט האט געשריבן:נאך איינס לכבוד חודש אדר
נו א לייטער
דא האסטע...
געשריבן: דאנארשטאג פאברואר 10, 2011 9:27 pm
דורך סתם_אזוי
פארדינט האט געשריבן: גלגלשלג האט געשריבן:
פארדינט האט געשריבן:נאך איינס לכבוד חודש אדר
נו א לייטער
דא האסטע...
כזעה אז 3 גייט נאך.
געשריבן: זונטאג פאברואר 13, 2011 3:31 pm
דורך איך_הער
נצחו סאכדעס את המצוקים
דאס קומט ארויף ווען מ'פראבירט צו צטט'ן.
די קענסט נאר שרייבן 3 ציטירין איינס אינעם צווייטען.
איז נישט.
געשריבן: דינסטאג פאברואר 07, 2012 11:36 am
דורך פארדינט
אזוי ווי מ'קען שוין נישט מאכן קיין לייטער'ס האב איך שפעקאלירט (גוט געספעלט? איך לאך מיך אויס) אויב איך זאל דאס ארויפברענגען.
זעהט אויס אז די שוויגער האט געווינען.. עממ.. איך מיין די יצר טוב [וועא"מ], אין שוין.
געשריבן: מאנטאג יוני 04, 2012 1:48 pm
דורך שלומי אמוני ישראל
סתם_אזוי האט געשריבן: פארדינט האט געשריבן: גלגלשלג האט געשריבן:
פארדינט האט געשריבן:נאך איינס לכבוד חודש אדר
נו א לייטער
דא האסטע...
כזעה אז 3 גייט נאך.
מען קען יא
געשריבן: מאנטאג יוני 04, 2012 1:49 pm
דורך שלומי אמוני ישראל
שלומי אמוני ישראל האט געשריבן: סתם_אזוי האט געשריבן: פארדינט האט געשריבן: גלגלשלג האט געשריבן:
פארדינט האט געשריבן:נאך איינס לכבוד חודש אדר
נו א לייטער
דא האסטע...
כזעה אז 3 גייט נאך.
מען קען יא
פלעין ציטירן אן שרייבן קען מען נישט
געשריבן: מאנטאג יוני 04, 2012 1:53 pm
דורך שלומי אמוני ישראל
שלומי אמוני ישראל האט געשריבן: סתם_אזוי האט געשריבן: פארדינט האט געשריבן: גלגלשלג האט געשריבן:
פארדינט האט געשריבן:נאך איינס לכבוד חודש אדר
נו א לייטער
דא האסטע...
כזעה אז 3 גייט נאך.
מען קען יא
פלעין ציטירן אן שרייבן קען מען נישט[/quote]
פארוואס האב איך עס יעצט ארויפגעברענגט????
סצם אנצוציהען דעמוילעם
אבער 56 קען מען שוין נישט דאס איז יעצט דער מעסעדזשדי קענסט נאר שרייבן 5 ציטירין איינס אינעם צווייטען.
געשריבן: דינסטאג פאברואר 05, 2013 9:57 am
דורך מומחה עצום
צוריק צום ענין, ווער טראגט זיך אן?
געלעגער איך מיין אז דער וואס געווינט דעם פארמעסט זאל ווערן פורים רב. ניין?
געשריבן: דינסטאג פאברואר 05, 2013 10:18 am
דורך פליגל
מומחה; די רבי לאזט נישט ארויפברענגען אדר'דיגע אשכולות פאר ר"ח.
פארשטייסט? מ'קעניש אזוי פירן א כתה.
האסט א מזל די מנהל לאזט יא.
געשריבן: דאנארשטאג ינואר 30, 2014 6:52 pm
דורך געשמאקער
ארויפגעברענגט לכבוד חודש אדר
געשריבן: דאנארשטאג פאברואר 15, 2018 12:54 am
דורך כא כא כא
געשמאקער האט געשריבן:ארויפגעברענגט לכבוד חודש אדר
געשריבן: דאנארשטאג פאברואר 15, 2018 3:47 am
דורך זענדל
שלומי אמוני ישראל האט געשריבן: שלומי אמוני ישראל האט געשריבן: סתם_אזוי האט געשריבן: פארדינט האט געשריבן:
גלגלשלג האט געשריבן:נו א לייטער
דא האסטע...
כזעה אז 3 גייט נאך.
מען קען יא
פלעין ציטירן אן שרייבן קען מען נישט
פארוואס האב איך עס יעצט ארויפגעברענגט????
סצם אנצוציהען דעמוילעם
.[/b][/color][/quote]
מוסיף ואוילייך
געשריבן: דאנארשטאג פאברואר 15, 2018 3:47 am
דורך זענדל
ברענגטס עפעס גוטס

robotstxt: allowed

filter: keep


text:
גער
גער (פויליש: Góra Kalwaria, העברעיש: גור) איז א שטאט אין מאזאוויער וואיעוואדעשאפט, פוילן, וואס געפינט זיך אויפן ווייסל 25 ק"מ דרום-מזרח פון ווארשע. אין 2006 האט די שטאט געהאט א באפעלקערונג פון 11,130.
אינהאַלט
היסטאריע[רעדאַקטירן | רעדאקטירן קוואַלטעקסט]
טראנספארט[רעדאַקטירן | רעדאקטירן קוואַלטעקסט]
די יידישע היסטאריע[רעדאַקטירן | רעדאקטירן קוואַלטעקסט]
די ערשטע יידן זענען געקומען קיין גער אין 1802. נאר אין 1834 האט מען געלאזט יידן בויען הייזער אין גער.
פערזענלעכקייטן פון גער[רעדאַקטירן | רעדאקטירן קוואַלטעקסט]
- די גערער רביס:
- ר' יצחק מאיר לעווין, פירער פון אגודת ישראל און מיטגליד פונעם פוילישן סיים
רעפערענצן[רעדאַקטירן | רעדאקטירן קוואַלטעקסט]


text:
אייסיס איראק טעראר מוסלעמענער מיטל מזרח סיריע על באגדאדי פון דער יוד על-באגדאדי אנטלאפן אין געלער טעקסי
איראק — אן אינטערעסאנטער באריכט דורך איראקער נייעס אגענטורן צייגט, אז דער אייסיס פירער אבו באקאר על באגדאדי לעבט נאך, און ער איז אנטלאפן פון איראק אריין קיין סיריע, וואו ער האט זיך באזעצט אין א באהעלטעניש. דער באריכט, באזירט אויף איראקער שפיאנאזש קוועלער, צייגט אז ווען איראקער זעלנער האבן אינוואדירט קוואים, א געגנט וואס איז געווען ביז יעצט אונטער אייסיס קאנטראל, האט על באגדאדי איינגעזען אז זיין לעבן איז אין געפאר, און ער האט דאן אראנזשירט אן אנטלויף, דורכ'ן פארן אין א געלער טעקסי, נישט וועלנדיג אויסרופן פארדאכטן דורכ'ן פארן אין א מיליטערישן סארט טרעקל. לויט'ן באריכט, האט על באגדאדי איבערגעלאזט א נאטיץ פאר זיינע נאכפאלגער אין קוואים, אז זיי זאלן פארבלייבן דארטן קעמפן מיט אלע כוחות, און ער האט זיך באזעצט שטילערהייט אין א הייזקע אינעם דיאז על-זאהר פראווינץ אין סיריע. די אויפדעקונג קומט געציילטע טעג נאכדעם וואס איראקער פרעמיער מיניסטער היידאר על-אבאדי האט געמאלדן די פולקאמע באפרייאונג פון קוואים.
ווי איז דאס געשעהן? זעה Iraq אויף גוגל מעפס
קומענדיגע
« פאריגע נייעס
« פאריגע נייעס
פאריגע
קומענדיגע נייעס »
קומענדיגע נייעס »
הירשם ל- תגובות לפרסום (Atom)


text:
פון דער יוד קאליפארניע קרימינאל פאליציי ארעסטירט פארדעכטיגן רוצח פון אידישן סטודענט
פאריגן דאנערשטאג האבן פאליציי אפגעפונען דעם קערפער פונעם 20 יעריגן אידישן סטודענט אין קאליפארניע, באגראבן אין א פארק נישט ווייט פון זיין הויז, נאכ'ן זוכן א גאנצע וואך נאכדעם ווי ער איז פארשוואונדן געווארן. דעם שבת האט פאליציי געמאלדן - ווי שוין באריכטעט - אז דער פארדעכטיגטער אינעם מארד איז זיינס א נאענטער פריינט, דער 20 יעריגער לינקאלן וואודווארד, וועלכער האט אים אפגענומען מיט זיין קאר פון זיין היים אינעם טאג וואס ער איז פארשוואונדן געווארן, פאליציי האט געפונען באווייזן וועלכע פארבונדן אים צום מארד, און זיי פרובירן דערווייל צו דערגיין וואס ס'האבן געקענט זיין די מאטיוון צו אזא ברוטאלע מארד.
ווי איז דאס געשעהן? זעה Santa Ana, CA, USA אויף גוגל מעפס
קומענדיגע
« פאריגע נייעס
« פאריגע נייעס
פאריגע
קומענדיגע נייעס »
קומענדיגע נייעס »
הירשם ל- תגובות לפרסום (Atom)


text:
שפייעכץ
שפייעכץ איז וואַסער און שליים אין מויל גיסט זיך מער ווי אַ וואַש-מאַשין בשעת מען טראַכט פון עסן.
דאס מויל קען אריין נעמן אדאנק איר אסאך סכנהדיגע זאכן אבער די שפייאכץ אנטהאלט א שארפער כעמיקאל וואס הארגעט אלע זשערמס איך טראכט נאר פון א סענדוויטש אדער סיי וועלכע געשמאקע מאכל הייבט ער שוין אן צו וואשן מיין מויל ווי א וואש מאשין איבערמידלעך צו זיין גרייט איר צו פארדייען
פונקציעס[רעדאַקטירן | רעדאקטירן קוואַלטעקסט]
- עס אַנטהאַלטן כעמיקאַלן צו הרגענן שעדליכע באַצילן וואָס מען עסט אָדער סיי וואָס ס'קומט אין באַרירונג מיטן אינווייניגסטן טייל פונעם מויל.
- עס אַנטהאַלט ספּעציעלע ענזימען צו העלפן פאַרדייען דעם עסן און צוטיילן אירע באַשטאנדטיילן.


text:
שאול התרסי
שאול התרסי (10 בערך - 67)) ווערט גערעכנט אין קריסטנטום דער חשובסטער שליח פון יעזוס, וואס האט געפועלט צו פארשפרייטן די קריסטלעכע רעליגיע. טייל רופן אים דער גרינדער פון קריסטנטום.
שאול (גערופן פאולוס אין לאטיין) איז געבוירן א ייד אין תרסוס, קליינאזיע (היינט טערקיי), אין א העלעניסטישער משפחה.
מקורות וועגן שאול התרסי[רעדאַקטירן | רעדאקטירן קוואַלטעקסט]
קיין היסטארישע מקורות זענען נישט פאראן וועגן שאול, נאר וואס שטייט אין דעם נייעם טעסטאמענט, דערפאר ווייסט מען ווייניג פרטים וועגן דעם מענטש.


text:
קאנקארד, ניו העמפשער
קאנקארד איז די הויפטשטאט פונעם שטאַט ניו העמפשער אין די פאראייניגטע שטאטן. ביים 2010 צענזוס איז זיין באפעלקערונג געווען 42,695. דער מערימאק טייך פליסט אדורך דער שטאט.
אינהאַלט
היסטאריע[רעדאַקטירן | רעדאקטירן קוואַלטעקסט]
די שטאט איז געגרינדעט געווארן אין 1734 מיטן נאמען ראַמפֿארד. אין 1765 איז דער נאמען פון דער שטאט געביטן צו קאנקארד. אין 1808 איז קאנקארד געווארן די הויפט-שטאט.
געאגראפיע[רעדאַקטירן | רעדאקטירן קוואַלטעקסט]
די סיטי באשטייט פון 67.5 סקווער מייל וואס פון דעם איז 3.2 וואסער.
רעגירונג[רעדאַקטירן | רעדאקטירן קוואַלטעקסט]
קאנקארד ווערט געפירט דורך א בירגערמייסטער מיט א שטאָטראַט. דער בירגערמייסטער ווערט געוויילט אויף צוויי יאר. דער שטאטראט האט פערצן מיטגלידער.
וועב לינקען[רעדאַקטירן | רעדאקטירן קוואַלטעקסט]
- אפיציעלע וועב זייטל http://www.concordnh.gov/


text:
שטראז
א שטראָז איז גרויסע שטראסע וועלכע איז ספעציעל געבויט צו פירן אויטאס פון איין פלאץ צום צווייטן. א שטראָז איז געבויט ברייטער און בעסער ווי געווענליכע גאסן און קען נעמען צענדליגע טויזנטער אויטאס אן מאכן פארקער פראבלעמען. דאס ווארט שטראָז איז א שם הכולל און ווערט אנגערופן מיט מערערע נעמען געוואנדן לויט פלעצער און לענדער. באקאנטע נעמען זענען: אויטארוטע, אויטאבאן, עקספרעסוועג, אויטאשטראסע, אויטאסטראדא, אדער מאטארוועג.
קאנצעפט און היסטאריע[רעדאַקטירן | רעדאקטירן קוואַלטעקסט]
שטראזן זענען פון די וויכטיגסטע אינפראסטרוקטור פאר א מאדערנעם לאנד. ווי מער פארגעשריטן די שטראָז סיסטעם איז אלס בעסער איז די טראנספארטאציע אין לאנד. שטראָזן ווערן גענוצט פאר עטליכע טראנספארטאציע מיטלן, אריינגערעכנט אויטאס, באסעס, טראקס, מאטארביציקלעך, און נאך. הייעוועיס זענען דעזיינט פאר שנעלע טראנספארטאציע וואו טויזנטער אויטאס קומען פון אלע קלענערע ראודס צו נוצן דעם ברייטן אויסגעפלאסטערטע שטראז צו פארן שנעל.
אמאליגע צייטן איז נישט געווען אזא זאך ווי גרויסע הייעוועיס נאר יעדע שטאט\שטעטל האבן זיך געהאט זייערע אייגענע אויסגעפלאסטערטע וועגן פאר די בהמות וועלכע האבן געפירט מענטשן און פעקלעך. די ערשטע לאנגע שטראזן זענען געבויט געווארן אין אייראפע פאר צוויי טויזנט יאר צוריק און איז בעיקר געווען געמאכט פאר סוחרים וועלכע האבן אינאיינעם פינאנצירט פיר לאנגע שאסייען וועלכע זענען דורכגעלאפן צענטראל אייראפע. אבער די ראודס זענען געווען שוואך צוגעשטעלט און מענטשן פלעגן כסדר ווערן געשטראנדעט אויפ'ן וועג צוליב רעגן און שנייען אדער אנדערע עקסטרעמע וועטערס. ווערן רעדט נאך פון רויבערס וועלכע האבן געלאקערט אויף די וועגן און באפאלן די אומבאהאלפענע דורכגייער.
היסטאריע זאגט אז מיליטערן האבן זיך געהאט זייערע אייגענע שאסיי סיסטעמען וועלכע זענען געהאלטן געווארן אין געהיים און איז נאר באנוצט געווארן דורך די מיליטער. ווען אויטאס האבן אנגעהויבן פארשפרייט ווערן אין די גרעסערע לענדער האבן רעגירונגן אנגעהויבן בויען גאסן און שאסייען וועלכע זענען אין רוב געווען לאקאלע רעגירונגן אדער פריוואטע אונטערנעמונגען.


text:
אייוועלט מאביל סייט "פראבלעמען"
אחראי: אחראי
Cash Flow
נאכן דריקן דעם רינדעכיגן קנעפל עפנט זיך (יוזשעלי...) א ליסטע פון אפשענס, איינס פון זיי איז 'קוואוט די תגובה', קליק אויף דעם.
ס'וועט זיך עפענען די 'שרייב א תגובה' פעידזש, און דער תגובה וואס די ווילסט קוואוטען וועט זיין אין די באקס ווי מען שרייבט א תגובה.
קלאר?
אט אזוי האט געשריבן:ווען איך דריק שיק עס גייט עס נישט
דאס איז א כלליות'דיגע פראבלעם ביי אלע מאביל פלאטפארמע פון די פארום'ס, עס איז עפעס דעזיינד פאר א גרויסן סקרין פון לאמיר זאגן 5.5 אינטשעס און ביי די קלענערע סקרינס איז אלעס אפגערוקט, סאו מען דארף רוקן די פעיזש אביסל און קליקן אויף די ליידיגע שטח וואס איז נעבן די שיק עס, דו וועסט זען אויב עס געשעט עפעס.
מי חכם האט געשריבן:אט אזוי האט געשריבן:ווען איך דריק שיק עס גייט עס נישט
דאס איז א כלליות'דיגע פראבלעם ביי אלע מאביל פלאטפארמע פון די פארום'ס, עס איז עפעס דעזיינד פאר א גרויסן סקרין פון לאמיר זאגן 5.5 אינטשעס און ביי די קלענערע סקרינס איז אלעס אפגערוקט, סאו מען דארף רוקן די פעיזש אביסל און קליקן אויף די ליידיגע שטח וואס איז נעבן די שיק עס, דו וועסט זען אויב עס געשעט עפעס.
Let's try
געלעגער האט געשריבן:מנהלים און אחראים האבן נישט זייער קאליר.
און ביים מעסידזש וואס שטייט אונטער יעדע פארראכטענע תגובה (אז דער און דער האט עס פארראכטן אזויפיל מאל) שטייט יא זייער נאמען קאלירפול.
בילדער האט געשריבן:מען קען נישט לינקען א ספעציפישע תגובה, נאר די גאנצע פעידש.
דערווייל גיב איך מיר א עצה, אז איך קליק 'שיק א פריוואטע הודעה' אין די אפציעס וואס עפענען זיך ווען מ'קליקט אויף דעם מגיב'ס ניק, און פון די פריוואטע הודעה ק/פ איך די לינק וואס קומט אויטאמאטיש אינעם הייפערלינק אנהייב פונעם מעסידזש.
די פשוט'ע וועג ווייסט יעדער איינער, אבער דאס קאסט כח און געדולד (אויפן קאמפיוטער מילא, אבער אויף א מאביל דיווייס...).
הט אזנך
לאמיר נעמען די בד''ה אשכול פאר א משל, לעת עתה שטייט עס ביי 312 בלעטער (ליידער, לאמיר האפן אז ביי דעם בלייבט עס).
גיי צום לעצטן פעידזש, און אונזער פאל 312, כאפ א בליק אויפן לינק, עס ענדיגט זיך מיט start=7775.
די סיבה איז, ווייל די סיסטעם רעכנט אויס די פעידזשעס לויט די מספר התגובות פונעם אשכול, יעדער בלאט פארמאגט 25 תגובות, 311 טיימס 25=7775, סוי ווען איר קליקט 'פעידזש 312 פון בד''ה אשכול', זאגט דער לינק פארן בראוזער: גיי צום בלאט וואס הייבט זיך אן מיט תגובה נאמבער 7775 (פרעגט נישט אז ס'וואלט געדארפט זיין 7776, ווייל ס'רעכנט 'תגובות' נישט 'הודעות', און די ערשטע הודעה אין א אשכול איז נישט א 'תגובה-קאמענט').
אויב ווייסן מיר דאס דאן ברויכן מיר נישט שטיין ווי נאראנים אין מישן 5 בלעטער אז דער סייט זאל ווייזן נאך 5 בלעטער אייקאנס, נאר מגייט צום אדרעס באר און מ'רעכנט אויס: 122 טיימס 25=3050 און מ'טוט עדיטן די לעצטע נאמבערס פון די אדרעס (לינק) צו די נאמבער פון די ערשטע תגובה אינעם בלאט ווי איר ווילט אנקומען (און ווי דערמאנט וועט דאס ביי אונזער משל זיין פון 7775 צו 3050), דריקט גאו און ויצא מפעידזש 312 ויבא לפעידזש 123.
(אין הכי נמי, ס'גוט אויפן קאפיוטער אויך)
טעבס ארבייטן נישט אויפ'ן ערשטע פעידז
ווער איז אונליין
באנוצערס וואס דרייען זיך דא: נישטא קיין איינגעשריבענע באנוצערס און 2 געסט


text:
אימיגראציע דאנעלד טראמפ פאליטיק פון דער יוד סטעיט קלאגן אין געריכט איבער דאקא
קאליפארניע — פופצן סטעיטס וועלכע ווערן קאנטראלירט דורך דעמאקראטישע גאווערנארס, און דערצו אויך וואשינגטאן די-סי, האבן נעכטן אריינגעגעבן אינאיינעם א געריכטליכע אנקלאגע קעגן דער טראמפ אדמיניסטראציע איבער זייער באשלוס אפצושטעלן דעם דאקא פראגראם. צווישן די סטעיטס וועלכע האבן זיך אנגעשלאסן אין דער גרויסער קלאגע, וועלכע איז אריינגעגעבן געווארן אין ניו יארק סטעיט, זענען ניו יארק, קאליפארניע, וואשינגטאן סטעיט, האוואאי, אילינאי, פענסילוועניע, מאסעטשוסעטס און קאנעטיקוט. די דעמאקראטישע סטעיט פירער האפן אז זיי וועלן האבן ענליכע סוקסעס אין געריכט ווי דאס וואס זיי האבן געהאט ביים קעמפן קעגן טראמפ'ס עקזעקוטיוו ארדער איבער טראוועל און פליטים, אבער לעגאלע עקספערטן זאגן אז אויב וועט די דאקא אישו אנקומען ביז צום סופרים קאורט, וועט טראמפ געווינען, ווייל דאקא איז נישט עכט באשיצט דורך דער אמעריקאנער קאנסטיטוציע.
ווי איז דאס געשעהן?
קומענדיגע
« פאריגע נייעס
« פאריגע נייעס
פאריגע
קומענדיגע נייעס »
קומענדיגע נייעס »
הירשם ל- תגובות לפרסום (Atom)


text:
טאלאהאסי
טאַלאַהאַסי (ענגליש: Tallahassee) איז די הויפטשטאט און גרעסטע שטאָט פון דעם שטאַט פלארידע אין די פאראייניקטע שטאטן פון אמעריקע.
אין 2010, איז קאלומבוס געווען די 125סטע מערסט באפעלקערטע שטאט אין די פאראייניגטע שטאטן מיט א באפעלקערונג פון 181,376 אין 2010.
מ'האט געגרינדעט די שטאט אין 1824, ווי די הויפטשטאט פון פלארידע.
צווילינג שטעט[רעדאַקטירן | רעדאקטירן קוואַלטעקסט]
טאלאהאסי האט זעקס צווילינג שטעט:
- סט מארטען, האלענדישע אנטילן
- דרעזדן, דייטשלאנד
- סליגא, אירלאנד
- רוגאא, כינע
- רמת השרון, ישראל
- קאנאנגא-אדומאסע, גהאנע
- קראסנאדאר, רוסלאנד
וועבלינקען[רעדאַקטירן | רעדאקטירן קוואַלטעקסט]
רעפערענצן[רעדאַקטירן | רעדאקטירן קוואַלטעקסט]


text:
די אינטערנעט איז פול פון עצה אויף סעאָ. מיט וועב סקראַפּ ינג, עס איז מעגלעך צו פאַרקערט אונדזער קאַמפּעטיטאָרס 'וועבסיטעס צו אַנטוויקלען די סטראַטעגיעס צו אַוטראַן זיי. אויב איר האָבן צו סקריפּ די טיטל קוויטל, מעטאַ דיסקריפּשאַנז אָדער טערמינען, איר זאָל נוצן די רעכט צופרידן סקרייפּער צו באַקומען דיין אַרבעט געטאן.
דאָ זענען 5 פאַרשידענע וועגן צו סופּערטשאַרדזש דיין סעאָ אַנאַליז מיט וועב סקרייפּינג - casetta bambini da esterno.
1. קאָנקורענט ס קייוואָרד אַנאַליסיס:
איר קענען לייכט סקראַפּ דיין קאָנקורענט 'ס וועבזייַטל און באַקומען זייַן צופרידן פֿאַר קייוואָרד אַנאַליסיס. פֿאַר דעם צוועק, איר קענען נוצן SEMRush און זוכן די פּאַסיק טערמינען. סעמרוש איז אַ פולשטענדיק דאַטע סקרייפּינג געצייַג. מיט אים, איר קענען באַשטימען וואָס טערמינען דיין קאָמפּעטיטאָרס זענען ניצן. אויך, איר קענען געפינען אויס זיין לאַנג-עק און קורץ-עק טערמינען און באַקומען דיין פּלאַץ ראַנגקט אין אַ בעסער וועג.
2. די פאָרשטעלונג פון בלעטער:
פאַרשידן סעאָ מכשירים און באַדינונגען פאָקוס אויף די דאָומיינז און טערמינען פֿאַר בעסער רייען. עס איז וויכטיק צו סקראַפּ דאַטע צו פֿאַרבעסערן די קוילעלדיק פאָרשטעלונג פון דיין וועב זייַטלעך. צי איר ווילן צו פאָר מער פאַרקער צו דיין וועבזייַטל אָדער בלאָג? Google AdWords API איז אַ ויסגעצייכנט געצייַג אַז סקראַפּייז דאַטן און קראָלז דיין וועב זייַטלעך לייכט. אויך, עס העלפט פֿאַרבעסערן די פאָרשטעלונג פון דיין וועבזייַטל און בוסץ זייַן ראַנגקינג.
3. מעטאַ-דאַטע עקסטראַקטיאָן:
קימאָנאָ לאַבס און ימפּאָרט. עס זענען צוויי ויסגעצייכנט וועב סקרייפּינג מכשירים . זיי העלפן עקסטראַקט מעטאַ-דאַטע און אינדעקס אונדזער וועב זייַטלעך לייכט. אויב איר ווילן צו געפֿינען וואָס דיין קאָנקורענט ס פּלאַץ איז בעסער ווי דיין דעץ, איר קענען פּרובירן איינער פון די מכשירים און געפינען אויס פּאַסיק טערמינען פֿאַר דיין פּלאַץ. מיט ימפּאָרט. יאָ און קאַמאָונאַ, איר קענען לייכט עקסטראַקט מעטאַ דיסקריפּשאַנז, מעטאַ טיטלען, און מעטאַ טאַגס און קענען פֿאַרבעסערן די אויפֿפֿירונג פון דיין וועבזייַטל.
4. סקראַפּ וועבסיטעס פֿאַר בלאַט פּאַזישאַן:
דער ציל פון סעאָ איז צו פאַרגרעסערן דעם בלאַט ראַנג פֿאַר געגעבן טערמינען. אַלע וועבמאַסטערס דאַרפֿן אַ סעאָ וועב סקרייפּער אַז קענען העלפן זיי פֿאַרבעסערן די קוילעלדיק פאָרשטעלונג פון זייער זייטלעך. אַמאָל די דאַטן איז גאָר סקראַפּד, איר קענען אַרויסגעבן עס אויף דיין אייגן בלאָג און פאָרן די קוואַליטעט פאַרקער. איר קענען פּרובירן סקראַפּי, אַ דאַטע יקסטראַקשאַן געצייַג אַז סקרייפּס אינפֿאָרמאַציע פון פאַרשידענע וועבסיטעס אָן טשאַנגינג דיין הויפּט טערמינען. איין וועג צו פאַרגרעסערן דעם ריי איז צו געפינען וואָס דיין קאָמפּעטיטאָרס זענען טאן און עמיאַלייט זייער וועבסיטעס.
5. אינערלעכער און פונדרויסנדיק לינקס:
עס ס זיכער צו זאָגן אַז וועב סקרייפּינג און סעאָ האָבן אַ שטאַרק שייכות. איר שטענדיק דאַרפֿן ינערלעך און פונדרויסנדיק לינקס פֿאַר בעסער זוכן מאָטאָר ראַנגקינג. מיט Getleft, ParseHub און OutWit Hub, איר קענען נישט בלויז קריכן און עקסטראַקט דיין וועב זייַטלעך אָבער אויך בויען שטאַרק ינערלעך לינקס.
מיט די וועב סקרייפּינג מכשירים, איר קענען לייכט באַשטימען ווי פילע טערמינען פון דיין קאָנקורענט פּלאַץ. עס זאָל זיין אַ אָפּטימאַל נומער פון טערמינען אין דיין אינהאַלט, און עס קענען העלפן ויסמיידן קיווערד סטאַפינג. דערצו, איר קענען שעפּן נוציק דאַטן פון ווידיאס און בילדער. מיט די רעכט מין סקרייפּינג מכשירים , איר קענען לייכט עקסטראַקט אינפֿאָרמאַציע פון בילדער און ווידעא קליפּס און קענען בוסט דיין ראַנגקינגז צו אַ מאָס. אין קורץ, וועב סקרייפּינג און סעאָ קענען העלפֿן פֿאַרשטיין ווי דיין קאָנקורענט איז געטינג צו די שפּיץ פון זוכן מאָטאָר רעזולטאַטן.


text:
לואנדע
לואַנדע (פארטוגעזיש: Luanda) איז די הויפטשטאט און די גרעסטע שטאט פון אנגאלא. די שטאט געפינט זיך אויפן ברעג פון דעם אטלאנטישן אקעאן, און איז דער הויפט פארט פון אנגאלא. מיט א באפעלקערונג פון מער ווי פינף מיליאן איינוואוינער, איז לואנדע די דריטע גרעסטע פארטוגעזיש רעדנדיקע שטאט אין דער וועלט, נאך סאא פאולא און ריא דע זשאנערא, ביידע אין בראזיל.
עקאנאמיע[רעדאַקטירן | רעדאקטירן קוואַלטעקסט]
א דריטל פון אלע אנגאלער וואוינען אין לואנדע, און 53% פון זיי זענען גאנץ ארעם.
וועבלינקען[רעדאַקטירן | רעדאקטירן קוואַלטעקסט]


text:
איך קענען אָפט הערן ומגעלומפּערט רעספּאָנסעס פון פילע געשעפט פירער און אפילו מצליח, ינטעליגענט און קלוג מאַנאַדזשערז. אַלע פון זיי זענען קאַמפּליינינג פון זייַענדיק צעמישט מיט די טערמינען פון זוך ענגינע מאַרקעטינג (סעם) און טויגן סעאָ דערקלערונג. אין פאַקט, ביידע קאַנסעפּס זענען וואַסט און, דעריבער, יוזשאַוואַלי ריפערד צו ינטערטשיינדזשאַבאַל דורך די אינדוסטריע אָפּערייטערז. זאל ס פּנים עס - רובֿ פון זיי זענען אויך ווייַט פון זייַענדיק באמת פּינטלעך, נאָר ברענגען אַ פּלאַץ פון צעמישונג אַנשטאָט.
זאל ס מאַכן די לעצטע קלאָר - aspire triton rta kit. יא, זוכן ענגינע אָפּטימיזאַטיאָן (סעאָ) און זוך ענגינע מאַרקעטינג (סעם) זענען טאַקע גערעדט צו זוכן ענדזשאַנז. אבער זיי זענען טאן עס אין 2 פאַרשידענע וועגן, בייַ מינדסטער פֿאַר ניצן אַ פּאָר פון פאַרשידענע ווערטער. איך מיינען, מאַרקעטינג און אָפּטימיזאַטיאָן גאַט זייער פולשטענדיק און ברייט זוך, ניט צו זאָגן זייער אַלגעמיין אַפּלאַקיישאַן. איך פֿאָרשלאָגן קוקן דורך אַ קורץ רשימה פון די מערסט פונדאַמענטאַל דיפעראַנסיז צווישן זיי, צו באַקומען די רעכט פארשטאנד פון סעם, געענדיקט אין פול מיט קלאָר סעאָ דערקלערונג.
זאל ס האָבן אַ גראָב אַנאַלאַדזשי צו זען די חילוק בייַ אַמאָל. ימאַגינע אַז דיין דיגיטאַל מאַרקעטינג איז אַ ויטאָמאָביל. פֿאַר ריכטיק אָפּעראַציע, דיין פאָרמיטל מוזן האָבן אַ געהעריק זאָרג פון זייַן מאָטאָר, אין שורה מיט מיינטיינינג, פֿאַר בייַשפּיל, ריקעראַנט ברענוואַרג צושטעלן. גענומען די וואָלט-זיין מעטאַפאָרז ווי די סטאַרטינג פונט, מיר קענען גיינ ווייַטער מיט אַ פּשוט פאַרגלייַך. יאָ, מיין דרייסט פאַרגלייַך איז ווייַט פון קיין פּינטלעך אָבסערוואַציע, אָבער זיי מוזן טאָן, לפּחות פֿאַר איצט.
האַנדלינג מאָטאָר וישאַלט וואָלט זיין פּאַראַלעל מיט דעם פּראָצעס פון זוכן ענגינע אָפּטימיזאַטיאָן. עס קאָווערס פאַרשידענע אַספּעקץ, אַזאַ ווי קאָנטראָלירן דרוק, ייל, וואַסער לעוועלס, ווי געזונט ווי ינוואַלווז פילע אנדערע פאַרשידענע אַרבעט צו האַלטן די מאָטאָר אַרבעט. פֿאַר בעסער פאָרשטעלונג, איר קענען שטענדיק באַקומען עטלעכע עקסטרע טיילן אָדער פאַרבייַטן די יגזיסטינג מיט נייַער אָנעס. טאן אַזוי, איר וועט דערגרייכן די מערסט עפעקטיוו דרייווינג דערפאַרונג פֿאַר יעדער טאָג. דאס איז וואָס איך טראַכטן די סימפּלאַסט סעאָ דערקלערונג איז. צו מאַכן דעם אַנאַלאַדזשי אַפֿילו מער קאַנווינסינג, מיר קענען לייכט פאַרגלייַכן עס מיט דעם באמת פּריקרע אַספּעקט פון ויטאָמאָביל אָונערשיפּ געהאסט דורך דער לייב ס טיילן פון דריווערס, איך וועט אַרייַנלאָזן.
אויף די אנדערע האנט, זוכן ענגינע מאַרקעטינג קענען זיין קאַמפּערד מיט אַן באַשערט און ריקעראַנט דאַרפֿן צו לייגן פריש גאַז אין דיין ברענוואַרג טאַנק פון דיין פאָרמיטל. גענומען די פריערדיקע רעפֿערענץ צו גלייַך טייַער וישאַלט אַרבעט פֿאַר אַ סימפּלאַפייד סעאָ דערקלערונג, עס ווערט קלאָר אַז קימאַט קיין סאַסטיינינג און פאַרריכטן אַרבעט קענען זיין מינאַמייזד צו עטלעכע יקערדיק גראַד. טאן עס (ע. g. , האַנדלינג דיין וועבזייטל בלויז מיט די פולשטאָף סעאָ השתדלות), איר וועט קענען צו טייַנען רובֿ פון די אויך כעפטי הוצאות פֿאַר גאַנץ לאַנג, אָבער נאָך האַלטן דיין פאָרמיטל פליסנדיק, בייַ מינדסטער בייַ די שטיין-דנאָ מדרגה. ברענוואַרג ריפּלענישמאַנט פֿאַר סמם, אויף די אנדערע האַנט, איז נאָך ינדיספּענסאַבאַל, אַזוי רוען די בלויז וועג צו מאַכן דיין מאָטאָר, דרייווינג דיין וועג ווו איר ווילן און ווען איר דאַרפֿן פֿאַר אַלע מאָל.
סאָף
ביידע סעאָ און סעם זענען אַפּערייטינג אין די זעלבע פעלד. איך מיינען ברענגען מער וויזאַטערז צו דיין אָנליין פּלאַטפאָרמע. פֿאַר פראַנק סעאָ דערקלערונג, פליסנדיק אַ געזונט-אָפּטימיזעד און מיינטיינד געשעפט וועבזייַטל וועט ברענגען איר מער קוואַליטעט אָרגאַניק פאַרקער. עס איז אַ לאַנג-טערמין און לאַבאָריאַס ינוועסמאַנט, וואָס ריאַסייזיז דיין סטאַביל לויפן פון פאַקטיש קאַסטאַמערז, און דעריבער רעוואַנוז. סעם בעטינג אויף באַצאָלט זוכן, אויף די אנדערע האַנט, קעסיידער דאַרף צו זיין פאסטעכער מיט געלט. עס דרייווז דיין פאַרקער רעכט אַוועק, דעריבער ווייזונג באַלדיק רעזולטאַטן, נאָך אין זייַן וועג.


text:
בלאט 38 פון 54
געשריבן: מאנטאג נובעמבער 16, 2015 4:47 pm
דורך וואס עפעס?
וואו שטעלט מען אפ די ספעל טשעק אפציעס ביי גימעיל?
געשריבן: מאנטאג נובעמבער 16, 2015 4:53 pm
דורך קנאפער ידען
וואס עפעס? האט געשריבן:וואו שטעלט מען אפ די ספעל טשעק אפציעס ביי גימעיל?
דזשימעיל אליינס טשעקט קיינמאל נישט די ספעלינג אליינס ביז מען דריקט אויף אים 'טשעק ספעללינג'. דו רעדסט מסתם פון די בראוזער (מסתם קראום) ספעל טשעק.
צו אויסלעשן דער קראום ספעל טשעקער זע דא אנווייזונגען: http://www.askvg.com/how-to-disable-goo ... ll-checker
געשריבן: מיטוואך נובעמבער 18, 2015 3:25 pm
דורך ניקעל
סשרייבט זיך אויף אז כהאב א נייע אימעל אין מיין אינבאקס למעשה זעה איך נישט קיין שום פרישע אימעל וואסע פשט
געשריבן: דאנארשטאג דעצמבער 24, 2015 3:26 pm
דורך פיטום
איז דא א וועג צו קענען אנשטעלן אז א אימעיל זאל אנקומען יעדן טאג די און די טאג, אדער אז עס זאל זיך שיקן שפעטער?
געשריבן: דאנארשטאג דעצמבער 24, 2015 3:44 pm
דורך קנאפער ידען
פיטום האט געשריבן:איז דא א וועג צו קענען אנשטעלן אז א אימעיל זאל אנקומען יעדן טאג די און די טאג, אדער אז עס זאל זיך שיקן שפעטער?
אין דזשימעיל אליינס קען מען נישט סקעדזשולען קיין מעסעדזשעס. אויב נוצטו אוטלאק קענסטו עס דארט טון, אויב נישט איז דא א עקסטענטשן וואס קען עס טון, עס הייסט באממערענג מעיל
, אדער קען מען עס טון - עס איז נאר מער קאמפלעצירט - מיט גוגל סקריפטס, זע דא
.
געשריבן: מאנטאג ינואר 25, 2016 2:19 pm
דורך שווער
i want to close a gmail account and download before all old emails on a mac computer
געשריבן: מאנטאג ינואר 25, 2016 2:59 pm
דורך Jobless
וי אזוי קען איך טשינדשען א נאמען אויף א אימעיל אקאונט. ביים עפענען די אקאונט האב איך בטעות געלייגט א נישט ריכטיג נאמען. ווי קען איך עס טשענדשען?
געשריבן: מאנטאג ינואר 25, 2016 3:02 pm
דורך קיקיון
באקומען
- Screenshot 2016-01-25 14.49.24.png (4.41 KiB) געזעהן 2199 מאל
ווי פארשאפט \ באשפט מען דאס ? ענליכס?
געשריבן: מאנטאג ינואר 25, 2016 3:13 pm
דורך VCF
איך וויל האבן די
@gmail.com
מיט מיין נאמען, עס איז נישט עוועיליבעל עני מאר, איך האב געטרייט צי קאנטעקטען די אדרעסס, און נישט באקימען קיין ריפליי, איז דא א וועג צי באקימען די אדרעס דורך וועריפייען אז עס איז נישט אין באניץ
?
געשריבן: מאנטאג ינואר 25, 2016 3:23 pm
דורך קיקיון
Jobless האט געשריבן:וי אזוי קען איך טשינדשען א נאמען אויף א אימעיל אקאונט. ביים עפענען די אקאונט האב איך בטעות געלייגט א נישט ריכטיג נאמען. ווי קען איך עס טשענדשען?
געשריבן: מאנטאג ינואר 25, 2016 3:33 pm
דורך וועלטניק
שווער האט געשריבן:i want to close a gmail account and download before all old emails on a mac computer
דאס ברויך צו זיין דיין סולושן https://takeout.google.com/settings/takeout
געשריבן: מאנטאג ינואר 25, 2016 3:36 pm
דורך וועלטניק
קיקיון האט געשריבן:
Jobless האט געשריבן:וי אזוי קען איך טשינדשען א נאמען אויף א אימעיל אקאונט. ביים עפענען די אקאונט האב איך בטעות געלייגט א נישט ריכטיג נאמען. ווי קען איך עס טשענדשען?
Screenshot 2016-01-25 15.11.17.png
טייל מאל העלפט עס נישט, אויב זעהסטו אז ס'העלפט נישט טויש עס אין גוגל פלאס (אפילו דו האסט בכלל נישט קיין G+ אקאונט ברויכסו עפענען און דארט טוישן דיין נאמען).
געשריבן: דינסטאג פאברואר 02, 2016 10:55 am
דורך פיטום
ווען איך וויל אריינסיינען צו מיין דזשימעיל אקקאונט, פירט עס מיר צו יו טוב (ימ"ש).
ווי אזוי קען איך אפטיילן פוןיו טוב? פארוואס גייט ער בכלל אהין?
געשריבן: דינסטאג פאברואר 02, 2016 12:24 pm
דורך VCF
געשריבן: דינסטאג פאברואר 02, 2016 1:05 pm
דורך פיטום
וואס זעה איך דא?
געשריבן: דינסטאג פאברואר 02, 2016 1:24 pm
דורך קיקיון
פיטום האט געשריבן:ווען איך וויל אריינסיינען צו מיין דזשימעיל אקקאונט, פירט עס מיר צו יו טוב (ימ"ש).
ווי אזוי קען איך אפטיילן פוןיו טוב? פארוואס גייט ער בכלל אהין?
איך האב אנגעקלאפט אין א jnet block ווען איך האב געוואלט אריינסיינען אין אן אקאונט וואס איך ניץ זעלטען
פריוו די עצה וואס איך האב געטראפען
איך בין יעצט אריינגעסיינט און יענע אקאונט
איך האב עס נישט געפריווט פון SCRATCH איך האב פשוט מורא צו ארויססיינען און צוריק אריינסיינען
געשריבן: דינסטאג פאברואר 02, 2016 1:32 pm
דורך פיטום
שכח
העמיר פרובירן
געשריבן: דינסטאג פאברואר 02, 2016 4:10 pm
דורך קיקיון
אלס סעיפטי האב איך ג'עפענט מיינע דזשימעיל אקאונטב אין EDGE ארויסגעסייט פון קראום און צירוק אריינגעסיינט אין קראום אן עג"נ
פון YOUTUBE
געשריבן: דינסטאג פאברואר 02, 2016 4:58 pm
דורך אל תדאג
פארוואס איעדע מאל איך דאונלאד עפעס פון מיין אימייל צום קאמפיוטער. גייט עס אויך ארויף אויפן דרייוו?
געשריבן: דינסטאג פאברואר 02, 2016 5:35 pm
דורך קיקיון
אל תדאג האט געשריבן:פארוואס איעדע מאל איך דאונלאד עפעס פון מיין אימייל צום קאמפיוטער. גייט עס אויך ארויף אויפן דרייוו?
עס גייט אין פאלדער XYZ און אויך אין GOOGLE DRIVE ?
געשריבן: דינסטאג פאברואר 02, 2016 7:04 pm
דורך אל תדאג
ס'גייט אריין אין די קאפיוטער, חוץ דעם זעה איך אין מיין דרייוו אלעס וואס איך האב נעם אראפ פון א אנדערע דרייוו.
מענין לענין: צו איז דא א וועג אז מען זאל קענען זעהן קליפס אדער פיקטשערס אויף דרייוו אליין אנען אראפנעמען Download?
געשריבן: דאנארשטאג מאי 05, 2016 11:42 am
דורך חושב מחשבות...
איך האב א דזשימעיל אקאונט בערך א יאר א האלב אין יעצט לעצטענס געוואר געווארן אז עס לעבט נישט אויף אייביג און איך דערזע מיר אז איך האלט שוין ביי 14.73 GB (98%) of 15 GB used
די אקאונט איז מיר זייער וויכטיג עני העלפ???
געשריבן: דאנארשטאג מאי 05, 2016 11:43 am
דורך תורה לערנער
חושב מחשבות... האט געשריבן:איך האב א דזשימעיל אקאונט בערך א יאר א האלב אין יעצט לעצטענס געוואר געווארן אז עס לעבט נישט אויף אייביג און איך דערזע מיר אז איך האלט שוין ביי 14.73 GB (98%) of 15 GB used
די אקאונט איז מיר זייער וויכטיג עני העלפ???
you can buy foe 1.99 a month 100 gb
געשריבן: מאנטאג מאי 16, 2016 5:03 pm
דורך יאנקל
ווען איך טריי צו עפענען גימעיל אויף פייערפאקס קומט דעיס ארויף, ווייסט איינער וואס איך קען טון? עס האט ביז יעצט געהעריג געארבעט
We've detected a problem with your cookie settings.
Enable cookies
Make sure your cookies are enabled. To enable cookies, follow these browser-specific instructions.
Clear cache and cookies
If you have cookies enabled but are still having trouble, clear your browser's cache and cookies.
Adjust your privacy settings
If clearing your cache and cookies doesn't resolve the problem, try adjusting your browser's privacy settings. If your settings are on high, manually add http://www.google.com
to your list of allowed sites. Learn more
געשריבן: מאנטאג מאי 16, 2016 9:18 pm
דורך עין טובה
האסט שוין געפאלגט וואס ער האט געהייסן?
ער בעט ס"ה אז דו זאלסט אויסליידיגן די קעש און די קוקיס.
גוגל, און אסאך אנדערע סייטס נוצן דיינע קוקיס און קעש צו האלטן געוויסע אינפארמאציע (וואס דאס, אגב, מאכט עס שנעלער צו לאודען) אויב האט דיין בראוזער אויף סיי וואספארא אופן געמאכט פראבלעמען פאר גוגל צו נוצן דיינע קוקיס קען ער דיך נישט אריינלאזן אין דיין אקאונט. ס'קען זיין אז דיין קוקיס איז פשוט אויסגעלאשן.


text:
גאנטס היל אונטערגרונט סטאנציע
גאנטס היל (ענגליש: Gants Hill) איז א לאנדאנער אונטערגרונט סטאנציע אין גאנטס היל, לאנדאנער בארא פון רעדברידזש, מזרח לאנדאן, אויפן היינאלט שלייף פון דער צענטראל ליניע.
די סטאנציע איז אין טראוולקארט זאנע 4.
אינהאַלט
היסטאריע[רעדאַקטירן | רעדאקטירן קוואַלטעקסט]
די סטאנציע האט געעפנט דעם 14טן דעצעמבער 1947. די סטאנציע געביידע האט טשארלס האלדן פלאנעווירט, אזוי ווי אנדערע סטאנציעס אויף דעם צווייג.
ס'זענען דריי עסקאלאטארן אראפ צו די פעראנען.
גאלעריע[רעדאַקטירן | רעדאקטירן קוואַלטעקסט]
רעפערענצן[רעדאַקטירן | רעדאקטירן קוואַלטעקסט]
וועבלינקען[רעדאַקטירן | רעדאקטירן קוואַלטעקסט]


text:
שפּיל סלאַפּי נינדזשאַ אָנליין
ענלעכע בליצן גאַמעס
(וואָוץ:7, דורכשניטלעך שאַץ: 4.57/5)
געשפילט: 1676
שטערן - דאָס איז אַ זייער געפערלעך וואָפן, ספּעציעל אויב איר זענט אין די הענט פון יקספּיריאַנסט פייטערז. שטעלן אַוועק צוזאמען מיט דעם הויפּט העלד פון דער שפּיל אין די לאַבירינטהס פון די אלטע מאָנאַסטערי און געבן אַ פּאַסן אָפּשטויסן צו דיין פיינט וואס רודפן איר ענג. איידער סטאַרטינג די שפּיל, גיין צו אַ מאַנדאַטאָרי טריינינג צו בעל דער יינציק סקילז העלדיש פייטער. ווייַזן שונאים ווער ס באַלעבאָס אין דעם!


text:
קאומא האט אין א סטעיטמענט געזאגט אז דער פארבאט וועט ברענגען אן ענדע צו די געזונטהייט פראבלעמען וואס די עלעקטראנישע ציגארעטלעך ברענגען, סיי פאר די וועלכע רייכערן עס און סיי פאר די ארומיגע, און ווי קאומא צייגט אן אויף שטודיעס, וואס די "אמעריקען לונגען סאסייעטי" האט דורכגעפירט, האבן די עלעקטראנישע ציגארעטלעך לאנגטערמיניג גאר ערנסטע געזונטהייט אפעקטס.
פרישע צוימונגען אויף עלעקטראנישע ציגארעטלעך
קאומא האט אין א סטעיטמענט געזאגט אז דער פארבאט וועט ברענגען אן ענדע צו די געזונטהייט פראבלעמען וואס די עלעקטראנישע ציגארעטלעך ברענגען, סיי פאר די וועלכע רייכערן עס און סיי פאר די ארומיגע, און ווי קאומא צייגט אן אויף שטודיעס, וואס די "אמעריקען לונגען סאסייעטי" האט דורכגעפירט, האבן די עלעקטראנישע ציגארעטלעך לאנגטערמיניג גאר ערנסטע געזונטהייט אפעקטס.


text:
די קאלאמביע-רעגיסטרירטע באס איז געווען אויפן וועג צו די קעפיטאל קיטא, ווען עס האט אריינגעקראכט אין א קלענערע קאר, ביי א פלאץ וואס ווערט גערופן די "טויט מענטש'ס דריי".
א מערהייט פון די פאסאזשירן זענען געווען פון קאלאמביע, אבער עטליכע פון די טויטע זענען געקומען פון ווענעזועלע, האט געזאגט קאלאנעל ווילסאן פאַוואָן, דער הויפט פון די עקוואדאר טרענזיט פאליציי. צוויי קינדער פון די קלענערע קאר, זענען צווישן די טויטע.
א קליינע פלאטע אַמבולאַנסן און ערשטע הילף האבן זיך געיאגט צו די סצענע, און געטראפן די שטארק-צובראכענע באס איבערגעדרייט, און עטליכע הייזער ביי די זייט פון די שאסיי געשעדיגט און אנגעשאסן מיט מעטאלענע אפפאל.
דאס איז די צווייטע שאסיי טראגעדיע, אין ווייניגער ווי דריי טעג, אין עקוואדאר. צוועלף מענטשן זענען געשטארבן זונטאג, און דרייסיג אנדערע זענען פארוואונדעט געווארן, ווען א באס טראגענדיג ספארטס-נאכפאלגערס פון די עקוואדארישע סאקער טיעם, האט זיך איבערגעקערט אויף א שאסיי נאך די שפיעל.
👈 זעה בילדער און ווידיאס פון ביידע טראגעדישע עקסידענטס